qundao/data-zh-poetry huggingface dataset:
鹧鸪天·千丈阴崖百丈溪
作者：辛弃疾
朝代：宋
体裁：词

千丈阴崖百丈溪。
孤桐枝上凤偏宜。
玉音落落虽难合，横理庚庚定自奇。
人散后，月明诗。
试弹《幽愤》泪空垂。
不如却付骚人手，留和《南风》解愠诗。
鹧鸪天·博山寺作
作者：辛弃疾
朝代：宋
体裁：词

不向长安路上行。却教山寺厌逢迎。味无味处求吾乐，材不材间过此生。宁作我，岂其卿。人间走遍却归耕。一松一竹真朋友，山鸟山花好弟兄。
鹧鸪天·占断雕栏只一株
作者：辛弃疾
朝代：宋
体裁：词

占断雕栏只一株。
春风费尽几工夫。
天香夜染衣犹湿，国色朝酣酒未苏。
娇欲语，巧相扶。
不妨老干自扶疏。
恰如翠幕高堂上，来看红衫《百子图》。
鹧鸪天·占断雕栏只一株
作者：辛弃疾
朝代：宋

占断雕栏只一株。春风费尽几工夫。天香夜染衣犹湿，国色朝酣酒未苏。娇欲语，巧相扶。不妨老斡自扶疏。恰如翠幕高堂上，来看红衫百子图。
鹧鸪天·去岁君家把酒杯
作者：辛弃疾
朝代：宋

去岁君家把酒杯。
雪中曾见牡丹开。
而今纨扇熏风里，又见疏枝月下梅。
欢几许，醉方回。
明朝归路有人摧。
低声待向他家道，带得歌声满耳来。
鹧鸪天·去岁君家把酒杯
作者：辛弃疾
朝代：宋
体裁：词

去岁君家把酒杯。雪中曾见牡丹开。而今纨扇薰风里，又见疏枝月下梅。欢几许，醉方回。明朝归路有人摧。低声待向他家道，带得歌声满耳来。
鹧鸪天·发底青青无限春
作者：辛弃疾
朝代：宋
体裁：词

发底青青无限春。落红飞雪谩纷纷。黄花也伴秋光老，何事尊前见在身。书万卷，笔如神。眼看同辈上青云。个中不许儿童会，只恐功名更逼人。
鹧鸪天·叹息频年廪未高
作者：辛弃疾
朝代：宋
体裁：词

叹息频年廪未高。新词空贺此丘遭。遥知醉帽时时落，见说吟鞭步步摇。乾玉唾，秃锥毛。只今明月费招邀。最怜乌鹊南飞句，不解风流见二乔。
鹧鸪天·和昌父
作者：辛弃疾
朝代：宋
体裁：词

万事纷纷一笑中。渊明把菊对秋风。细看爽气今犹在，惟有南山一似翁。情味好，语言工。三贤高会古来同。谁知止酒停云老，独立斜阳数过鸿。
鹧鸪天·和陈提干
作者：辛弃疾
朝代：宋

剪烛西窗夜未阑。酒豪诗兴两联绵。香喷瑞兽金三尺，人插云梳玉一弯。倾笑语，捷飞泉。觥筹到手莫留连。明朝再作东阳约，肯把鸾胶续断弦。
鹧鸪天·唱彻《阳关》泪未干
作者：辛弃疾
朝代：宋

唱彻《阳关》泪未干。
功名馀事且加餐。
浮天水送无穷树，带雨云埋一半山。
今古恨，几千般。
只应离合是悲欢。
江头未是风波恶，别有人间行路难。
鹧鸪天·困不成眠奈夜何
作者：辛弃疾
朝代：宋
体裁：词

困不成眠奈夜何。情知归未转愁多。暗将往事思量遍，谁把多情恼乱他。
些底事，误人哪。不成真个不思家。娇痴却妒香香睡，唤起醒松说梦些。
鹧鸪天·困不成眠奈夜何
作者：辛弃疾
朝代：宋
体裁：词

困不成眠奈夜何！情知归未转愁多。暗将往事思量遍，谁把多情恼乱他？些底事，误人哪，不成真个不思家。娇痴却妒香香睡，唤起醒松说梦些。
鹧鸪天·壮岁旌旗拥万夫
作者：辛弃疾
朝代：宋
体裁：词

壮岁旌旗拥万夫。
锦襜突骑渡江初。
燕兵夜娖银胡䩮，汉箭朝飞金仆姑。
追往事，叹今吾。
春风不染白髭须。
都将万字平戎策，换得东家种树书。
鹧鸪天·壮岁旌旗拥万夫
作者：辛弃疾
朝代：宋

壮岁旌旗拥万夫。锦襜突骑渡江初。燕兵夜娖银胡？，汉箭朝飞金仆姑。追往事，叹今吾。春风不染白髭须。都将万字平戎策，换得东家种树书。
鹧鸪天·山上飞泉万斛珠
作者：辛弃疾
朝代：宋

山上飞泉万斛珠。
悬崖千丈落鼪鼯。
已通樵迳行还碍，似有人声听却无。
闲略彴，远浮屠。
溪南修竹有茅庐。
莫嫌杖屦频来往，此地偏宜着老夫。
鹧鸪天·戊午拜复职奉祠之命
作者：辛弃疾
朝代：宋

老退何曾说著官。今朝放罪上恩宽。便支香火真祠俸，更缀文书旧殿班。
扶病脚，洗衰颜。快从老病借衣冠。此身忘世浑容易，使世相忘却自难。
鹧鸪天·戏题村舍
作者：辛弃疾
朝代：宋

鸡鸭成群晚不收，桑麻长过屋山头。有何不可吾方羡，要底都无饱便休。
新柳树，旧沙洲，去年溪打那边流。自言此地生儿女，不嫁余家即聘周。
鹧鸪天·戏题村舍
作者：辛弃疾
朝代：宋

鸡鸭成群晚不收，桑麻长过屋山头。有何不可吾方羡，要底都无饱便休。新柳树，旧沙洲，去年溪打那边流。自言此地生儿女，不嫁余家即聘周。（余家一作：金家）
鹧鸪天·戏题村舍
作者：辛弃疾
朝代：宋
体裁：词

鸡鸭成群晚未收，桑麻长过屋山头。有何不可吾方羡，要底都无饱便休。
新柳树，旧沙洲，去年溪打那边流。自言此地生儿女，不嫁余家即聘周。
鹧鸪天·戏马台前秋雁飞
作者：辛弃疾
朝代：宋
体裁：词

戏马台前秋雁飞。管弦歌舞更旌旗。要知黄菊清高处，不入当年二谢诗。倾白酒，绕东篱。只于陶令有心期。明朝重九浑潇洒，莫使尊前欠一枝。
鹧鸪天·扑面征尘去路遥
作者：辛弃疾
朝代：宋
体裁：词

扑面征尘去路遥。
香篝渐觉水沈销。
山无重数周遭碧，花不知名分外娇。
人历历，马萧萧。
笙旗又过小红桥。
愁边剩有相思句，摇断吟鞭碧玉梢。
鹧鸪天·指点斋尊特地开
作者：辛弃疾
朝代：宋
体裁：词

指点斋尊特地开。风帆莫引酒船回。方惊共折津头柳，却喜重寻岭上梅。催月上，唤风来。莫愁瓶罄耻金罍。只愁画角楼头起，急管哀弦次第催。
鹧鸪天·敧枕婆娑两鬓霜
作者：辛弃疾
朝代：宋
体裁：词

敧枕婆娑两鬓霜。
起听檐溜碎喧江。
那边玉箸销啼粉，这里车轮转别肠。
诗酒社，水边乡。
可堪醉墨几淋浪。
画图恰似归家梦，千里河山寸许长。
鹧鸪天·春日平原荠菜花
作者：辛弃疾
朝代：宋
体裁：词

春日平原荠菜花。
新耕雨后落群鸦。
多情白发春无奈，晚日青□酒易赊。
闲意态，细生涯。
牛□西畔有桑麻。
青裙缟袂谁家女，去趁蚕生看外家。
鹧鸪天·春日平原荠菜花
作者：辛弃疾
朝代：宋

春日平原荠菜花。新耕雨後落群鸦。多情白发春无奈，晚日青□酒易赊。闲意态，细生涯。牛□西畔有桑麻。青裙缟袂谁家女，去趁蚕生看外家。
鹧鸪天·晚岁躬耕不怨贫
作者：辛弃疾
朝代：宋
体裁：词

晚岁躬耕不怨贫。
只鸡斗酒聚比邻。
都无晋宋之间事，自是羲皇以上人。
千载后，百篇存。
更无一字不清真。
若教王谢诸郎在，未抵柴桑陌上尘。
鹧鸪天·晚岁躬耕不怨贫
作者：辛弃疾
朝代：宋

晚岁躬耕不怨贫，只鸡斗酒聚比邻。都无晋宋之间事，自是羲皇以上人。千载后，百遍存。更无一字不清真。若教王谢诸郎在，未抵柴桑陌上尘。
鹧鸪天·晚日寒鸦一片愁
作者：辛弃疾
朝代：宋
体裁：词

晚日寒鸦一片愁。柳塘新绿却温柔。若教眼底无离恨，不信人间有白头。肠已断，泪难收。相思重上小红楼。情知已被山遮断，频倚阑干不自由。
鹧鸪天·有客慨然谈功名因追念少年时事戏作
作者：辛弃疾
朝代：宋

壮岁旌旗拥万夫，锦襜突骑渡江初。燕兵夜娖银胡觮，汉箭朝飞金仆姑。追往事，叹今吾，春风不染白髭须。却将万字平戎策，换得东家种树书。
鹧鸪天·有客慨然谈功名，因追念少年时事，戏作
作者：辛弃疾
朝代：宋
体裁：词

壮岁旌旗拥万夫，锦襜突骑渡江初。燕兵夜娖银胡䩮，汉箭朝飞金仆姑。
追往事，叹今吾，春风不染白髭须。却将万字平戎策，换得东家种树书！
鹧鸪天·木落山高一夜霜
作者：辛弃疾
朝代：宋
体裁：词

木落山高一夜霜。北风驱雁又离行。无言每觉情怀好，不饮能令兴味长。频聚散，试思量。为谁春草梦池塘。中年长作东山恨，莫遣离歌苦断肠。
鹧鸪天·桃李漫山过眼空
作者：辛弃疾
朝代：宋
体裁：词

桃李漫山过眼空。
也宜恼损杜陵翁。
若将玉骨冰姿比，李蔡为人在下中。
寻驿使，寄芳容。
垅头休放马蹄松。
吾家离落黄昏后，剩有西湖处士风。
鹧鸪天·桃李漫山过眼空
作者：辛弃疾
朝代：宋

桃李漫山过眼空。也宜恼损杜陵翁。若将玉骨冰姿比，李蔡为人在下中。
寻驿使，寄芳容。垅头休放马蹄松。吾家离落黄昏後，剩有西湖处士风。
鹧鸪天·樽俎风流有几人
作者：辛弃疾
朝代：宋
体裁：词

樽俎风流有几人。当年未遇已心亲。金陵种柳欢娱地，庾岭逢梅寂寞滨。樽似海，笔如神。故人南北一般春。玉人好把新妆样，淡画眉儿浅注唇。
鹧鸪天·樽俎风流有几人
作者：辛弃疾
朝代：宋
体裁：词

樽俎风流有几人，当年未遇已心亲。金陵种柳欢娱地，庾岭逢梅寂寞滨。
樽似海，笔如神。故人南北一般春。玉人好把新妆样，淡画眉儿浅注唇。
鹧鸪天·欲上高楼去避愁
作者：辛弃疾
朝代：宋
体裁：词

欲上高楼去避愁。
愁还随我上高楼。
经行几处江山改，多少亲朋尽白头。
归休去，去归休。
不成人总要封侯。
浮云出处元无定，得似浮云也自由。
鹧鸪天·欲上高楼去避愁
作者：辛弃疾
朝代：宋

欲上高楼去避愁，愁还随我上高楼。经行几处江山改，多少亲朋尽白头。归休去，去归休。不成人总要封侯？浮云出处元无定，得似浮云也自由。
鹧鸪天·欲上高楼去避愁
作者：辛弃疾
朝代：宋
体裁：词

欲上高楼去避愁，愁还随我上高楼。经行几处江山改，多少亲朋尽白头。
归休去，去归休，不成人总要封侯？浮云出处元无定，得似浮云也自由。
鹧鸪天·水底明霞十顷光
作者：辛弃疾
朝代：宋
体裁：词

水底明霞十顷光。天教铺锦衬鸳鸯。最怜杨柳如张绪，却笑莲花似六郎。方竹簟，小胡床。晚风消得许多凉。背人白鸟都飞去，落日残□更断肠。
鹧鸪天·水荇参差动绿波
作者：辛弃疾
朝代：宋
体裁：词

水荇参差动绿波。一池蛇影噤群蛙。因风野鹤饥犹舞，积雨山栀病不花。名利处，战争多。门前蛮触日干戈。不知更有槐安国，梦觉南柯日未斜。
鹧鸪天·浓紫深红一画图
作者：辛弃疾
朝代：宋

浓紫深红一画图。
中间更着玉盘盂。
先裁翡翠装成盖，更点胭脂染透酥。
香潋滟，锦模糊。
主人长得醉功夫。
莫携弄玉栏边去，羞得花枝一朵无。
鹧鸪天·浓紫深红一画图
作者：辛弃疾
朝代：宋

浓紫深红一画图。中间更著玉盘盂。
先裁翡翠装成盖，更点胭脂染透酥。
香潋滟，锦模糊。主人长得醉工夫。
莫携弄玉栏边去，羞得花枝一朵无。
鹧鸪天·游鹅湖醉书酒家壁
作者：辛弃疾
朝代：宋

春入平原荠菜花，新耕雨后落群鸦。多情白发春无奈，晚日青帘酒易赊。闲意态，细生涯。牛栏西畔有桑麻。青裙缟袂谁家女，去趁蚕生看外家。
鹧鸪天·漠漠轻□拨不开
作者：辛弃疾
朝代：宋
体裁：词

漠漠轻□拨不开。
江南细雨熟黄梅。
有情无意东边日，已怒重惊忽地雷。
云柱础，水楼台。
罗衣费尽博山灰。
当时一识和羹味，便道为霖消息来。
鹧鸪天·点尽苍苔色欲空
作者：辛弃疾
朝代：宋

点尽苍苔色欲空。竹篱茅舍要诗翁。
花余歌舞欢娱外，诗在经营惨淡中。
听软语，笑衰容。一枝斜坠翠鬟松。
浅颦轻笑谁堪醉，看取萧然林下风。
鹧鸪天·点尽苍苔色欲空
作者：辛弃疾
朝代：宋
体裁：词

点尽苍苔色欲空。竹篱茅舍要诗翁。花馀歌舞欢娱外，诗在经营惨澹中。听软语，笑衰容。一枝斜坠翠鬟松。浅颦轻笑谁堪醉，看取萧然林下风。
鹧鸪天·白苎新袍入嫩凉
作者：辛弃疾
朝代：宋
体裁：词

白苎新袍入嫩凉。春蚕食叶响回廊。禹门已准桃花浪，月殿先收桂子香。鹏北海，凤朝阳。又携书剑路茫茫。明年此日青云去，却笑人间举子忙。
鹧鸪天·白苎新袍入嫩凉
作者：辛弃疾
朝代：宋
体裁：词

白苧新袍入嫩凉。春蚕食叶响回廊。禹门已准桃花浪，月殿先收桂子香。鹏北海，凤朝阳。又携书剑路茫茫。明年此日青云去，却笑人间举子忙。
鹧鸪天·着意寻春懒便回
作者：辛弃疾
朝代：宋

着意寻春懒便回。
何如信步两三杯。
山才好处行还倦，诗未成时雨早催。
携竹杖，更芒鞋。
朱朱粉粉野蒿开。
谁家寒食归宁女，笑语柔桑陌上来。
鹧鸪天·石壁虚云积渐高
作者：辛弃疾
朝代：宋

石壁云积渐高。溪声绕屋几周遭。自从一两花零乱，却爱微风草动摇。呼玉友，荐溪毛。殷勤野老苦相邀。杖藜忽避行人去，认是翁来却过桥。
鹧鸪天·石壁虚云积渐高
作者：辛弃疾
朝代：宋
体裁：词

石壁虚云积渐高。溪声绕屋几周遭。自从一雨花零乱，却爱微风草动摇。呼玉友，荐溪毛。殷勤野老苦相邀。杖藜忽避行人去，认是翁来却过桥。
鹧鸪天·离豫章别司马汉章大监
作者：辛弃疾
朝代：宋

聚散匆匆不偶然。二年遍历楚山川。但将痛饮酬风月，莫放离歌入管弦。萦绿带，点青钱，东湖春水碧连天。明朝放我东归去，後夜相思月满船。
鹧鸪天·秋水长廊水石间
作者：辛弃疾
朝代：宋
体裁：词

秋水长廊水石间。有谁来共听潺湲。羡君人物东西晋，分我诗名大小山。穷自乐，懒方闲。人间路窄酒杯宽。看君不了痴儿事，又似风流靖长官。
鹧鸪天·翦烛西窗夜未阑
作者：辛弃疾
朝代：宋
体裁：词

翦烛西窗夜未阑。
酒豪诗兴两联绵。
香喷瑞兽金三尺，人插云梳玉一弯。
倾笑语，捷飞泉。
觥筹到手莫留连。
明朝再作东阳约，肯把鸾胶续断弦。
鹧鸪天·老病那堪岁月侵
作者：辛弃疾
朝代：宋
体裁：词

老病那堪岁月侵。
霎时光景值千金。
一生不负溪山债，百药难治书史淫。
随巧拙，任浮沈。
人无同处面如心。
不妨旧事从头记，要写行藏入《笑林》。
鹧鸪天·老退何曾说着官
作者：辛弃疾
朝代：宋

老退何曾说着官。
今朝放罪上恩宽。
便支香火真侍俸，更缀文书旧殿班。
扶病脚，洗衰颜。
快从老病借衣冠。
此身忘世浑容易，使世相忘却自难。
鹧鸪天·自古高人最可嗟
作者：辛弃疾
朝代：宋
体裁：词

自古高人最可嗟。只因疏懒取名多。居山一似庚桑楚，种树真成郭橐驼。云子饭，水晶瓜。林间携客更烹茶。君归休矣吾忙甚，要看蜂儿趁晚衙。
鹧鸪天·自古高人最可嗟
作者：辛弃疾
朝代：宋
体裁：词

自古高人最可嗟，只因疏懒取名多。居山一似庚桑楚，种树真成郭橐驼。
云子饭，水精瓜，林间携客更烹茶。君归休矣吾忙甚，要看蜂儿趁晚衙。
鹧鸪天·莫上扁舟向剡溪
作者：辛弃疾
朝代：宋
体裁：词

莫上扁舟向剡溪。浅斟低唱正相宜。从□犬吠千家白，且与梅成一段奇。香暖处，酒醒时。画檐玉箸已偷垂。笑君解释春风恨，倩拂蛮笺只费诗。
鹧鸪天·莫殢春光花下游
作者：辛弃疾
朝代：宋
体裁：词

莫殢春光花下游。便须准备落花愁。百年雨打风吹却，万事三平二满休。将扰扰，付悠悠。此生于世百无忧。新愁次第相抛舍，要伴春归天尽头。
鹧鸪天·莫殢春光花下游
作者：辛弃疾
朝代：宋
体裁：词

莫殢春光花下游。便须准备落花愁。百年雨打风吹却，万事三平二满休。将扰扰，付悠悠。此生於世百无忧。新愁次第相抛舍，要伴春归天尽头。
鹧鸪天·莫避春阴上马迟
作者：辛弃疾
朝代：宋
体裁：词

莫避春阴上马迟。春来未有不阴时。人情展转闲中看，客路崎岖倦后知。梅似雪，柳如丝。试听别语慰相思。短篷炊饭鲈鱼熟，除却松江枉费诗。
鹧鸪天·读渊明诗不能去手，戏作小词以送之
作者：辛弃疾
朝代：宋
体裁：词

晚岁躬耕不怨贫，只鸡斗酒聚比邻。都无晋宋之间事，自是羲皇以上人。
千载后，百篇存，更无一字不清真。若教王谢诸郎在，未抵柴桑陌上尘。
鹧鸪天·趁得东风汗漫游
作者：辛弃疾
朝代：宋
体裁：词

趁得东风汗漫游。见他歌后怎生愁。事如芳草春长在，人似浮云影不留。眉黛敛，眼波流。十年薄幸谩扬州。明朝短棹轻衫梦，只在溪南罨画楼。
鹧鸪天·趁得东风汗漫游
作者：辛弃疾
朝代：宋

趁得东风汗漫游。见他歌後怎生愁。事如芳草春长在，人似浮云影不留。眉黛敛，眼波流。十年薄幸谩扬州。明朝短棹轻衫梦，只在溪南罨画楼。
鹧鸪天·送人
作者：辛弃疾
朝代：宋
体裁：词

唱彻《阳关》泪未干，功名馀事且加餐。浮天水送无穷树，带雨云埋一半山。今古恨，几千般，只应离合是悲欢？江头未是风波恶，别有人间行路难！
鹧鸪天·送元济之归豫章
作者：辛弃疾
朝代：宋

敧枕婆娑两鬓霜。起听檐溜碎喧江。那边云筋销啼粉，这里车轮转别肠。诗酒社，水云乡。可堪醉墨几淋浪。画图恰似归家梦，千里河山寸许长。
鹧鸪天·送元济之归豫章
作者：辛弃疾
朝代：宋
体裁：词

欹枕婆娑两鬓霜。起听檐溜碎喧江。那边玉箸销啼粉，这里车轮转别肠。
诗酒社，水云乡。可堪醉墨几淋浪。画图恰似归家梦，千里河山寸许长。
鹧鸪天·送廓之秋试
作者：辛弃疾
朝代：宋

白苎新袍入嫩凉。春蚕食叶响回廊，禹门已准桃花浪，月殿先收桂子香。鹏北海，凤朝阳。又携书剑路茫茫。明年此日青云去，却笑人间举子忙。
鹧鸪天·送廓之秋试
作者：辛弃疾
朝代：宋
体裁：词

白苎新袍入嫩凉，春蚕食叶响回廊。禹门已准桃花浪，月殿先收桂子香。
鹏北海，凤朝阳。又携书剑路茫茫。明年此日青云去，却笑人间举子忙。
鹧鸪天·送欧阳国瑞入吴中
作者：辛弃疾
朝代：宋

莫避春阴上马迟。春来未有不阴时。人情展转闲中看，客路崎岖倦后知。梅似雪，柳如丝。试听别语慰相思。短篷炊饮鲈鱼熟，除却松江枉费诗。
鹧鸪天·重九席上再赋
作者：辛弃疾
朝代：宋
体裁：词

有甚闲愁可皱眉。老怀无绪自伤悲。百年旋逐花阴转，万事长看鬓发知。溪上枕，竹间棋。怕寻酒伴懒吟诗。十分筋力夸强健，只比年时病起时。
鹧鸪天·陌上柔条初破芽
作者：辛弃疾
朝代：宋
体裁：词

陌上柔条初破芽。东邻蚕种已生些。平冈细草鸣黄犊，斜日寒林点暮鸦。山远近，路横斜。青旗沽酒有人家。城中桃李愁风雨，春在溪头野荠花。
鹧鸪天·陌上柔桑破嫩芽
作者：辛弃疾
朝代：宋
体裁：词

陌上柔桑破嫩芽，东邻蚕种已生些。平冈细草鸣黄犊，斜日寒林点暮鸦。山远近，路横斜，青旗沽酒有人家。城中桃李愁风雨，春在溪头荠菜花。
鹧鸪天·鸡鸭成群晚不收
作者：辛弃疾
朝代：宋
体裁：词

鸡鸭成群晚不收。
桑麻长过屋山头。
有何不可吾方羡，要底都无饱便休。
新柳树，旧沙洲。
去年溪打那边流。
自言此地生儿女，不嫁金家即聘周。
鹧鸪天·鹅湖寺道中
作者：辛弃疾
朝代：宋

一榻清风殿影凉，涓涓流水响回廊。千章云木钩辀叫，十里溪风稏香。冲急雨，趁斜阳，山园细路转微茫。倦途却被行人笑：只为林泉有底忙！
鹧鸪天·鹅湖归病起作
作者：辛弃疾
朝代：宋
体裁：词

枕簟溪堂冷欲秋。断云依水晚来收。红莲相倚浑如醉，白鸟无言定自愁。书咄咄，且休休。一丘一壑也风流。不知筋力衰多少，但觉新来懒上楼。
鹧鸪天·鹅湖归病起作
作者：辛弃疾
朝代：宋
体裁：词

著意寻春懒便回。何如信步两三杯。山才好处行还倦，诗未成时雨早催。携竹杖，更芒鞋。朱朱粉粉野蒿开。谁家寒食归宁女，笑语柔桑陌上来。
鹧鸪天·鹅湖归病起作
作者：辛弃疾
朝代：宋

著意寻春懒便回。何如信步两三杯。山才好处行还倦，诗未成时雨早催。携竹杖，更芒鞋。朱朱粉粉野蒿开。谁家寒食归宁女，笑语柔桑陌上来。翠竹千寻上薜萝。东湖经雨又增波。只因买得青山好，却恨归来白发多。明画烛，洗金荷。主人起舞客齐歌。醉中只恨欢娱少，明日醒时奈病何。枕簟溪堂冷欲秋，断云依水晚来收。红莲相倚浑如醉，白鸟无言定自愁。书咄咄，且休休，一丘一壑也风流。不知筋力衰多少，但觉新来懒上楼。
鹧鸪天·鹅湖归，病起作
作者：辛弃疾
朝代：宋
体裁：词

枕簟溪堂冷欲秋，断云依水晚来收。红莲相倚浑如醉，白鸟无言定自愁。书咄咄，且休休，一丘一壑也风流。不知筋力衰多少，但觉新来懒上楼。
鹧鸪天·黄沙道中
作者：辛弃疾
朝代：宋
体裁：词

句里春风正剪裁。溪山一片画图开。轻鸥自趁虚船去，荒犬还迎野妇回。松共竹，翠成堆。要擎残雪斗疏梅。乱鸦毕竟无才思，时把琼瑶蹴下来。
鹧鸪天东阳道中
作者：辛弃疾
朝代：宋
体裁：词

扑面征尘去路遥。香篝渐觉水沈销。山无重数周遭碧，花不知名分外娇。人历历，马萧萧。旌旗又过小红桥。愁边剩有相思句，摇断吟鞭碧玉梢。
鹧鸪天和子似山行韵
作者：辛弃疾
朝代：宋

谁共春光管日华，朱朱粉粉野蒿花。闲愁投老无多子，酒病而今较减些。山远近，路横斜，正无聊处管弦哗。去年醉处犹能记，细数溪边第几家。
鹧鸪天戏题村舍
作者：辛弃疾
朝代：宋

鸡鸭成群晚不收。桑麻长过屋山头。有何不可吾方羡，要底都无饮便休。新柳树，旧沙洲。去年溪打那边流。自言此地生儿女，不嫁金家即聘周。
鹧鸪天有客慨然谈功名，因追忆少年时事，
作者：辛弃疾
朝代：宋

壮岁旌旗拥万夫，锦襜突骑渡江初。燕兵夜娖银胡□［1］，汉箭朝飞金仆姑。追往事，叹今吾，春风不染白髭须。却将万字平戎策，换得东家种树书。
鹧鸪天游鹅湖醉书酒家壁
作者：辛弃疾
朝代：宋

春日平原荠菜花，新耕雨后落群鸦。多情白发春无奈，晚日青帘酒易赊。闲意态，细生涯，牛栏西畔有桑麻。青裙缟袂谁家女？去趁蚕生看外家。
鹧鸪天离豫章，别司马汉章太监
作者：辛弃疾
朝代：宋
体裁：词

聚散匆匆不偶然。二年遍历楚山川。但将痛饮酬风月，莫放离歌入管弦。萦绿带，点青钱。东湖春水碧连天。明朝放我东归去，后夜相思月满船。
鹧鸪天黄沙道中即事
作者：辛弃疾
朝代：宋
体裁：词

句里春风正剪裁。溪山一片画图开。轻鸥自趁虚船去，荒犬还迎野妇回。松菊竹，翠成堆。要擎残雪斗疏梅。乱鸦毕竟无才思，时把琼瑶蹴下来。
鹧鸪天（三山道中）
作者：辛弃疾
朝代：宋
体裁：词

抛却山中诗酒窠。却来官府听笙歌。闲愁做弄天来大，白发栽埋日许多。新剑戟，旧风波。天生予懒奈予何。此身已觉浑无事，却教儿童莫恁么。
鹧鸪天（不寐）
作者：辛弃疾
朝代：宋

老病那堪岁月侵。霎时光景值千金。一生不负溪山债，百药难治书史淫。随巧拙，任浮沈。人无同处面如心。不妨旧事从头记，要写行藏入笑林。
鹧鸪天（再赋牡丹）
作者：辛弃疾
朝代：宋

去岁君家把酒杯。雪中曾见牡丹开。而今纨扇薰风里，又见疏枝月下梅。欢几许，醉方回。明朝归路有人催。低声待向他家道，带得歌声满耳来。
鹧鸪天（和传先之提举赋雪）
作者：辛弃疾
朝代：宋
体裁：词

泉上长吟我独清。喜君来共雪争明。已惊并水鸥无色，更怪行沙蟹有声。添爽气，动雄情。奇因六出忆陈平。却嫌鸟雀投林去，触破当楼云母屏。
鹧鸪天（和吴子似山行韵）
作者：辛弃疾
朝代：宋
体裁：词

谁共春光管日华。朱朱纷纷野蒿花。闲愁投老无多子，酒病而今较减些。山远近，路横斜。正无聊处管弦哗。去年醉处犹能记，细数溪边第几家。
鹧鸪天（和张子志提举）
作者：辛弃疾
朝代：宋

别恨妆成白发新。空教儿女笑陈人。醉寻夜雨旗亭酒，梦断东风辇路尘。骑騄耳，＿青云。看公冠佩玉阶春。忠言句句唐虞际，便是人间要路津。
鹧鸪天（和赵晋臣敷文韵）
作者：辛弃疾
朝代：宋
体裁：词

绿鬓都无白发侵。醉时拈笔越精神。爱将芜语追前事，更把梅花比那人。回急雪，遏行云。近时歌舞旧时情。君侯要识谁轻重，看取金杯几许深。
鹧鸪天（和陈提干）
作者：辛弃疾
朝代：宋

翦烛西窗夜未阑。酒豪诗兴两联系。香喷瑞兽金三尺，人插云梳玉一弯。倾笑语，捷飞泉。觥筹到手莫留连。明朝再作东阳约，肯把鸾胶续断弦。
鹧鸪天（寄叶仲洽）
作者：辛弃疾
朝代：宋
体裁：词

是处移花是处开。古今兴废几池台。背人翠羽偷鱼去，抱蕊黄须趁蝶来。掀老瓮，拨新醅。客来且尽两三杯。日高盘馔供何晚，市远鱼鲑买未回。
鹧鸪天（寻菊花无有，戏作）
作者：辛弃疾
朝代：宋
体裁：词

掩鼻人间臭腐场。古来惟有酒偏香。自从归住云烟畔，直到而今歌舞忙。呼老伴，共秋光。黄花何事避重阳。要知烂熳开时节，直待西风一夜霜。
鹧鸪天（峡石前用韵答吴子似）
作者：辛弃疾
朝代：宋

叹息频年廪未高。新词空贺此丘遭。遥知醉帽时时落，见说吟鞭步步摇。干玉唾，秃锥毛。只今明月费招邀。最怜乌鹊南飞句，不解风流见二乔。
鹧鸪天（席上吴子似诸友见和再用韵答之）
作者：辛弃疾
朝代：宋
体裁：词

翰墨诸君久擅场。胸中书传许多香。苦无丝竹衔杯乐，却看龙蛇落笔忙。闲意思，老风光。酒徒今有几高阳。黄花不怯秋风冷，只怕诗人两鬓霜。
鹧鸪天（徐仲惠琴不受）
作者：辛弃疾
朝代：宋
体裁：词

千丈阴崖百丈溪。孤桐枝上凤偏宜。玉音落落虽难合，横理庚庚定自奇。人散后，月明时。试弹幽愤泪空垂。不如却付骚人手，留和南风解愠诗。
鹧鸪天（有感）
作者：辛弃疾
朝代：宋
体裁：词

出处从来自不齐。后车方载太公归。谁知孤竹夷齐子，正向空山赋采薇。黄菊嫩，晚香枝。一般同是采花时。蜂儿辛苦多官府，蝴蝶花间自在飞。
鹧鸪天（用前韵和赵文鼎提举赋雪）
作者：辛弃疾
朝代：宋

莫上扁舟向剡溪。浅斟低唱正相宜。从□犬吠千家白，且与梅成一段奇。香暖处，酒醒时。画檐玉箸已偷垂。笑君解释春风恨，倩拂蛮笺只费时。
鹧鸪天（用韵赋梅。三山梅开时，犹有青叶盛，予时病齿）
作者：辛弃疾
朝代：宋
体裁：词

病绕梅花酒不空。齿牙牢在莫欺翁。恨无飞雪青松畔，却放疏花翠叶中。冰作骨，玉为容。当年宫额鬓云松。直须烂醉烧银烛，横笛难堪一再风。
鹧鸪天（睡起即事）
作者：辛弃疾
朝代：宋

水荇参差动绿波。一池蛇影噤群蛙。因风野鹤饥犹舞，积雨山栀病不花。名利处，战争多。门前蛮角日干戈。不知更有槐安国，梦觉南柯日未斜。
鹧鸪天（石门道中）
作者：辛弃疾
朝代：宋
体裁：词

山上飞泉万斛珠。悬崖千丈落鼪鼯。已通樵迳行还碍，似有人声听却无。
闲略彴，远浮屠。溪南修竹有茅庐。莫嫌杖屦频来往，此地偏宜著老夫。
鹧鸪天（败棋赋梅雨）
作者：辛弃疾
朝代：宋

漠漠轻阴拨不开。江南细雨熟黄梅。有情无意东边日，已怒重惊忽地雷。云柱础，水楼台。罗衣费尽博山灰。当时一识和羹味，便道为霖消息来。
鹧鸪天（赋牡丹，主人以谤花索赋解嘲）
作者：辛弃疾
朝代：宋
体裁：词

翠盖牙签几百株。杨家姊妹夜游初。五花结队香如雾，一朵倾城醉未苏。闲小立，困相扶。夜来风雨有情无。愁红惨绿今宵看，却似吴宫教阵图。
鹧鸪天（郑守厚卿席上谢余伯山，用其韵）
作者：辛弃疾
朝代：宋
体裁：词

梦断京华故倦游。只今芳草替人愁。阳关莫作三叠唱，越女应须为我留。看逸韵，自名流。青衫司马且江州。君家兄弟真堪笑，个个能修五凤楼。
鹧鸪天（重九席上作）
作者：辛弃疾
朝代：宋
体裁：词

戏马台前秋雁飞。管弦歌舞更旌旗。要知黄菊清高处，不入当年二谢诗。倾白酒，绕东篱。只於陶令有心期。明朝重九浑潇洒，莫使尊前欠一枝。
鹧鸪天（鹅湖归病起作）
作者：辛弃疾
朝代：宋
体裁：词

翠竹千寻上薜萝。东湖经雨又增波。只因买得青山好，却恨归来白发多。明画烛，洗金荷。主人起舞客齐歌。醉中只恨欢娱少，明日醒时奈病何。
黄沙书院
作者：辛弃疾
朝代：宋
体裁：七言绝句

隐几南窗万念灰，只疑土木是形骸。柴门不用常关著，怕有文殊问疾来。
黄沙书院
作者：辛弃疾
朝代：宋

隠几南窗万念灰，只疑土木是形骸。
柴门不用常关着，怕有文殊问疾来。
□□□
作者：辛棄疾
朝代：宋

鶯未老。花謝東風掃。鞦韆人倦彩繩閒，又被清明過了。日長減破夜長眠，別聽笙簫吹曉。錦箋封與怨春詩，寄與歸雲縹緲。
一枝花·促拍滿路花
作者：辛棄疾
朝代：宋

千丈擎天手。萬卷懸河口。黃金腰下印，大如鬥。更千騎弓刀，揮霍遮前後。百計千方久。似鬥草兒童，贏個他家偏有。算枉了、雙眉長恁皺。白髮空回首。那時閒說向，山中友。看丘隴牛羊，更辨賢愚否。且自栽花柳。怕有人來，但只道、今朝中酒。
一翦梅
作者：辛棄疾
朝代：宋

塵灑衣裾客路長。霜林已晚，秋蕊猶香。別離觸處是悲涼。夢裡青樓，不忍思量。天字沈沈落日黃。雲遮望眼，山割愁腸。滿懷珠玉淚浪浪。欲倩西風，吹到蘭房。
一翦梅
作者：辛棄疾
朝代：宋

憶對中秋丹桂叢。花在杯中。月在杯中。今宵樓上一尊同。雲溼紗窗。雨溼紗窗。渾欲乘風問化工。路也難通。信也難通。滿堂惟有燭花紅。杯且從容。歌且從容。
一翦梅
作者：辛棄疾
朝代：宋

歌罷尊空月墜西。百花門外，煙翠霏微。降紗籠燭照于飛。歸去來兮。歸去來兮。酒入香腮分外宜。行行問道，還肯相隨。嬌羞無力應人遲。何幸如之。何幸如之。
一翦梅
作者：辛棄疾
朝代：宋

獨立蒼茫醉不歸。日暮天寒，歸去來兮。探梅踏雪幾何時。今我來思。楊柳依依。白石江頭曲岸□。一片閒愁，芳草萋萋。多情山鳥不須啼。桃李無言，下自成蹊。
一翦梅
作者：辛棄疾
朝代：宋

記得同燒此夜香。人在迴廊。月在迴廊。而今獨自睚昏黃。行也思量。坐也思量。錦字都來三兩行。千斷人腸。萬斷人腸。雁兒何處是仙鄉。來也恓惶。去也恓惶。
一落索
作者：辛棄疾
朝代：宋

錦帳如雲處。高不知重數。夜深銀燭淚成行，算都把、心期付。莫待燕飛泥汙。問花花訴。不知花定有情無，似卻怕、新詞妒。
上西平·金人捧露盤
作者：辛棄疾
朝代：宋

九衢中，杯逐馬，帶隨車。問誰解、愛惜瓊華。何如竹外，靜聽窣窣蟹行沙。自憐是，海山頭，種玉人家。紛如鬥，嬌如舞，才整整，又斜斜。要圖畫，還我漁蓑。凍吟應笑，羔兒無分謾煎茶。起來極目，向彌茫、數盡歸鴉。
上西平·金人捧露盤
作者：辛棄疾
朝代：宋

恨如新，新恨了，又重新。看天上、多少浮雲。江南好景，落花時節又逢君。夜來風雨，春歸似欲留人。尊如海，人如玉，詩如錦，筆如神。能幾字、盡殷勤。江天日暮，何時重與細論文。綠楊陰裡，聽陽關、門掩黃昏。
丙寅九月二十八日作來年將告老
作者：辛棄疾
朝代：宋

漸識空虛不二門，掃除諸幻絕根塵。
此心自擬終成佛，許事從今只任真。
有我故應還起滅，無求何自別冤親。
西山病叟支離甚，欲向君王乞此身。
丙寅歲山間競傳諸將有下棘寺者
作者：辛棄疾
朝代：宋

去年騎鶴上揚州，意氣平吞萬戶侯。
誰使匈奴來塞上，却從廷尉望山頭。
榮華大抵有時歇，禍福無非自己求。
記取山西千古恨，李陵門下至今羞。
仙蹟巖
作者：辛棄疾
朝代：宋

地秘巖藏骨，谿靈膝印痕。
虛牀惟太姥，別席盡曾孫。
披牒秦朝遠，遺壇漢祀存。
何時幔亭側，重復見幢幡。
信筆再和二首·其一
作者：辛棄疾
朝代：宋

此心一似篆煙灰，好向君王早乞骸。
何處幽人來問訊，橫擔竹杖過溪來。
信筆再和二首·其二
作者：辛棄疾
朝代：宋

春酒頻開赤印灰，一尊忘我更忘骸。
青山只隔二三里，恰似高人呼不來。
偶作
作者：辛棄疾
朝代：宋

至性由來稟太和，善人何少惡人多。
君看瀉水著平地，正作方圓有幾何。
偶作·其一
作者：辛棄疾
朝代：宋

兒曹談笑覓封侯，自喜婆娑老此丘。
棋鬭機關嫌狡獪，鶴貪吞啖損風流。
强留客飲渾忘倦，已辦官租百不憂。
我識簞瓢真樂處，詩書執禮易春秋。
偶作·其三
作者：辛棄疾
朝代：宋

老去都無寵辱驚，靜中時見古今情。
大凡物必有終始，豈有人能脫死生。
日月相催飛似箭，陰陽爲寇慘於兵。
此身果欲參天地，且讀中庸盡至誠。
偶作·其二
作者：辛棄疾
朝代：宋

一氣同生天地人，不知何者是吾身。
欲依佛老心難住，却對漁樵語益真。
靜處時呼酒賢聖，病來稍識藥君臣。
由來不樂金朱事，且喜長同壠畝民。
偶題
作者：辛棄疾
朝代：宋

逢花眼倦開，見酒手頻推。
不恨吾年老，恨他將病來。
偶題·其一
作者：辛棄疾
朝代：宋

人生憂患始於名，旦喜無聞過此生。
却得少年耽酒力，讀書學劍兩無成。
偶題·其三
作者：辛棄疾
朝代：宋

閑花浪蕊不知名，又是一番春草生。
病起小園無一事，杖藜看得綠陰成。
偶題·其二
作者：辛棄疾
朝代：宋

人言大道本强名，畢竟名從有處生。
昭氏鼓瑟誰解聽，亦無虧處亦無成。
傅巖叟見和用韻答之
作者：辛棄疾
朝代：宋

萬里魚龍會有時，壯懷歌罷涕交頤。
一毛未許楊朱拔，三戰空懷鮑叔知。
明月夜光多白眼，高山流水自朱絲。
塵埃野馬知多少，擬倩撩天鼻孔吹。
元日
作者：辛棄疾
朝代：宋

老病忘時節，空齋曉尚眠。
兒童喚翁起，今日是新年。
八聲甘州
作者：辛棄疾
朝代：宋

把江山好處付公來，金陵帝王州。想今年燕子，依然認得，王謝風流。只用平時尊俎，彈壓萬貔貅。依舊鈞天夢，玉殿東頭。看取黃金橫帶，是明年準擬，丞相封侯。有紅梅新唱，香陣卷溫柔。且華堂、通宵一醉，待從今、更數八千秋。公知否，邦人香火，夜半才收。
八聲甘州
作者：辛棄疾
朝代：宋

故將軍、飲罷夜歸來，長亭解雕鞍。恨灞陵醉尉，匆匆未識，桃李無言。射虎山橫一騎，裂石響驚弦。落托封侯事，歲晚田間。誰向桑麻杜曲，要短衣匹馬，移住南山。看風流慷慨，談笑過殘年。漢開邊、功名萬里，甚當時、健者也曾閒。紗窗外、斜風細雨，一障輕寒。
六麼令
作者：辛棄疾
朝代：宋

倒冠一笑，華髮玉簪折。陽關自來悽斷，卻怪歌聲滑。放浪兒童歸舍，莫惱比鄰鴨。水連山接。看君歸興，如醉中醒、夢中覺。江上吳儂問我，一一煩君說。坐客尊酒頻空，剩欠真珠壓。手把魚竿未穩，長向滄浪學。問愁誰怯。可堪楊柳，先作東風滿城雪。
六麼令
作者：辛棄疾
朝代：宋

酒群花隊，攀得短轅折。誰憐故山歸夢，千里蓴羹滑。便整松江一棹，點檢能言鴨。故人歡接。醉懷雙橘，墮地金圓醒時覺。長喜劉郎馬上，肯聽詩書說。誰對叔子風流，直把曹劉壓。更看君侯事業，不負平生學。離觴愁怯。送君歸後，細寫《茶經》煮香雪。
再用儒字韻二首·其一
作者：辛棄疾
朝代：宋

人才長與世相疎，若謂無才即厚誣。
方朔長身無飯喫，人間飽死幾侏儒。
再用儒字韻二首·其二
作者：辛棄疾
朝代：宋

是是非非好讀書，莫將名實自相誣。
由來廢冢誰爲者，詩禮相傳大小儒。
再用韻
作者：辛棄疾
朝代：宋

欲把身心入太虛，要須勤著浄工夫。
古人有句須參取，窮到今年錐也無。
再用韻
作者：辛棄疾
朝代：宋

自古蛾眉嫉者多，須防按劍向隨和。
此身更似滄浪水，聽取當年孺子歌。
千秋歲
作者：辛棄疾
朝代：宋

塞垣秋草。又報平安好。尊俎上，英雄表。金湯生氣象，珠玉霏譚笑。春近也，梅花得似人難老。莫惜金尊倒。鳳詔看看到。留不住，江東小。從容帷幄去，整頓乾坤了。千百歲，從今盡是中書考。
南歌子
作者：辛棄疾
朝代：宋

世事從頭減，秋懷徹底清。夜深猶道枕邊聲。試問清溪底事、不能平。月到愁邊白，雞先遠處鳴。是中無有利和名。因甚山前未曉、有人行。
南歌子
作者：辛棄疾
朝代：宋

散發披襟處，浮瓜沈李杯。涓涓流水細侵階。鑿個池兒，喚個月兒來。畫棟頻搖動，紅葵盡倒開。鬥勻紅粉照香腮。有個人人，把做鏡兒猜。
南歌子
作者：辛棄疾
朝代：宋

玄入參同契，禪依不二門。靜看斜日隙中塵。始覺人間、何處不紛紛。病笑春先老，閒憐懶是真。百般啼鳥苦撩人。除卻提壺、此外不堪閒。
南歌子
作者：辛棄疾
朝代：宋

萬萬千千恨，前前後後山。傍人道我轎兒寬。不道被他遮得、望伊難。今夜江頭樹，船兒系那邊。知他熱後甚時眠。萬萬不成眠後、有誰扇。
南鄉子
作者：辛棄疾
朝代：宋

何處望神州。滿眼風光北固樓。千古興亡多少事，悠悠。不盡長江袞袞流。年少萬兜鍪。坐斷東南戰未休。天下英雄誰敵手。曹劉。生子當如孫仲謀。
南鄉子
作者：辛棄疾
朝代：宋

好個主人家。不問因由便去嗏。病得那人妝晃了，巴巴。繫上裙兒穩也哪。別淚沒些些。海誓山盟總是賒。今日新歡須記取，孩兒，更過十年也似他。
南鄉子
作者：辛棄疾
朝代：宋

敧枕櫓聲邊。貪聽咿啞聒醉眠。變作笙歌花底去，依然。翠袖盈盈在眼前。別後兩眉尖。欲說還休夢已闌。只記埋冤前夜月，相看。不管人愁獨自圓。
南鄉子
作者：辛棄疾
朝代：宋

日日老萊衣。更解風流蠟鳳嬉。膝上放教文度去，須知。要使人看玉樹枝。剩記乃翁詩。綠水紅蓮覓舊題。歸騎春衫花滿路，相期。來歲流觴曲水時。
南鄉子
作者：辛棄疾
朝代：宋

無處著春光。天上飛來詔十行。父老歡呼童稚舞，前江。千載周家孝義鄉。草木盡芬芳。更覺溪頭水也香。我道烏頭門側畔，諸郎。準備他年晝錦堂。
南鄉子
作者：辛棄疾
朝代：宋

隔戶語春鶯。才掛簾兒斂袂行。漸見凌波羅襪步，盈盈。隨笑隨顰百媚生。著意聽新聲。盡是司空自教成。今夜酒腸還道窄，多情。莫放籠紗蠟炬明。
卜算子
作者：辛棄疾
朝代：宋

一以我為牛，一以吾為馬。人與之名受不辭，善學莊周者。江海任虛舟，風雨從飄瓦。醉者乘車墜不傷，全得於天也。
卜算子
作者：辛棄疾
朝代：宋

一個去學仙，一個去學佛。仙飲千杯醉似泥，皮骨如金石。不飲便康強，佛壽須千百。八十餘年入涅槃，且進杯中物。
卜算子
作者：辛棄疾
朝代：宋

一飲動連宵，一醉長三日。廢盡寒暄不寫書，富貴何由得。請看冢中人，冢似當時筆。萬札千書只恁休，且進杯中物。
卜算子
作者：辛棄疾
朝代：宋

修竹翠羅寒，遲日江山暮。幽逕無人獨自芳，此恨知無數。只共梅花語。懶逐遊絲去。著意尋春不肯香，香在無尋處。
卜算子
作者：辛棄疾
朝代：宋

剛者不堅牢，柔者難摧挫。不信張開口了看，舌在牙先墮。已闕兩邊廂，又豁中間個。說與兒曹莫笑翁，狗竇從君過。
卜算子
作者：辛棄疾
朝代：宋

千古李將軍，奪得胡兒馬。李蔡為人在下中，卻是封侯者。芸草去陣根，筧竹添新瓦。萬一朝家舉力田，捨我其誰也。
卜算子
作者：辛棄疾
朝代：宋

夜雨醉瓜廬，春水行秧馬。點檢田間快活人，未有如翁者。禿盡兔豪錐，磨透銅臺瓦。誰伴揚雄作解嘲，烏有先生也。
卜算子
作者：辛棄疾
朝代：宋

欲行且起行，欲坐重來坐。坐坐行行有倦時，更枕閒書臥。病是近來身，懶是從前我。靜掃瓢泉竹樹陰，且憑隨緣過。
卜算子
作者：辛棄疾
朝代：宋

珠玉作泥沙，山谷量牛馬。試上累累丘壠看，誰是強梁者。水浸淺深簷，山壓高低瓦。山水朝來笑問人，翁早歸來也。
卜算子
作者：辛棄疾
朝代：宋

百郡怯登車，千里輸流馬。乞得膠膠擾擾身，卻笑區區者。野水玉鳴渠，急雨珠跳瓦。一榻清風方是閒，真得歸來也。
卜算子
作者：辛棄疾
朝代：宋

盜蹠儻名丘，孔子還名蹠。蹠聖丘愚直至今，美惡無真實。簡冊寫虛名，螻蟻侵枯骨。千古光陰一霎時，且進杯中物。
卜算子
作者：辛棄疾
朝代：宋

紅粉靚梳妝，翠蓋低風雨。占斷人間六月涼，期月鴛鴦浦。根底藕絲長，花裡蓮心苦。只為風流有許愁，更襯佳人步。
卜算子
作者：辛棄疾
朝代：宋

萬里籋浮雲，一噴空凡馬。嘆息曹瞞《老驥》詩，伏櫪如公者。山鳥哢窺簷，野鼠飢翻瓦。老我痴頑合住山，此地菟裘也。
即事·其一
作者：辛棄疾
朝代：宋

野人日日獻花來，只倩渠儂取意栽。
高下參差無次序，要令不似俗亭臺。
即事·其二
作者：辛棄疾
朝代：宋

百憂常與事俱來，莫把胸中荆棘栽。
但只熙熙閑過日，人間無處不春臺。
即事示兒
作者：辛棄疾
朝代：宋

掃迹衡門下，終朝抱膝吟。
貧須依稼穡，老不厭山林。
有酒無餘願，因閑得此心。
西園早行樂，桃李漸成陰。
句·其一
作者：辛棄疾
朝代：宋

身爲參禪老，家因赴詔貧。
句·其三
作者：辛棄疾
朝代：宋

多情爲我香成陣。
句·其二
作者：辛棄疾
朝代：宋

酒腸未減長鯨吸，詩思如抽獨繭絲。
句·其五
作者：辛棄疾
朝代：宋

歲月都將麴糵埋。
句·其四
作者：辛棄疾
朝代：宋

來看紅衫百子圖。
同杜叔高祝彥集觀天保菴瀑布主人留飲兩日且約牡丹之飲·其一
作者：辛棄疾
朝代：宋

竹杖芒鞋看瀑回，暮年筋力倦崔嵬。
桃花落盡無春思，直待牡丹開後來。
同杜叔高祝彥集觀天保菴瀑布主人留飲兩日且約牡丹之飲·其二
作者：辛棄疾
朝代：宋

只要尋花子細看，不妨草草有杯盤。
莫因紅紫傾城色，却去摧殘黑牡丹。
吳克明廣文見和再用韻答之
作者：辛棄疾
朝代：宋

彼茁江漢姿，當春風露足。
美芹或以獻，深媿野人腹。
君詩窮草木，命騷可奴僕。
更憐無俗韻，愛竹不愛肉。
渠儂如石鼎，正作蛟龍縮。
欲烹無魚來，蒼蠅聲繞屋。
周氏敬榮堂詩
作者：辛棄疾
朝代：宋

泰伯古至德，以遜天下聞。
周公去未遠，二叔乃流言。
春風棠棣萼，秋日脊令原。
豈無良友生，歲晏誰急難。
當年召公詩，慮缺兄弟恩。
賢哉首陽子，此粟久不餐。
末俗益可嗟，有貨無天倫。
倉卒競錙銖，或不暇掩親。
朝從官府去，暮與妻妾論。
手植父桑柘，俄頃楚越分。
口澤母杯圈，改作脣齒寒。
我觀天地間，孰不知愛身。
有伐其左臂，那復右者存。
君看百足蟲，至死身不顛。
一矢折甚易，累十力則艱。
世其有不知，利欲令智昏。
周君千載士，金玉四弟昆。
狀如商山皓，雍雍古衣冠。
又如孔門科，行義皆可尊。
我行前岡上，人指孝友門。
邀我飲其家，本末能具陳。
我家所自出，嘉祐劉三元。
至今起俗說，聞者薄夫醇。
逮我先君子，仁孝儉且文。
室有相乳貓，庭有同心蘭。
推梨更遜棗，左右兒曹歡。
尺布與斗粟，咄哉彼何人。
比屋二百年，試比東西隣。
東家餘破釜，西里今頹垣。
萁豆自煎煮，拔地無本根。
逼逼守遺戒，豈不在子孫。
矧復學聖賢，遑恤後富貧。
誰書百忍字，何不一笑溫。
我老悲古道，聞此摧肺肝。
洗盞前致詞，福善天匪慳。
聖朝重揖遜，欲堯舜此民。
請君大其門，車馬行便蕃。
長歌謫仙李，茂記文公韓。
我詩聊復再，語拙意則真。
此書君勿嗤，儻俟採詩官。
和人韻
作者：辛棄疾
朝代：宋

老來筋力上山遲，過眼風光自崛奇。
擬放狂歌花已笑，正羞短髮雪偏垂。
谿山能破幾緉屐，風雨連催十二時。
且鎖君詩怕飛去，從人喚我虎頭癡。
和人韻
作者：辛棄疾
朝代：宋

老奴權至使將軍，非所宜蒙定可黥。
嫫母侏儒曾一笑，瓠壺藤蔓便相縈。
解紛已見立談頃，漏網從今太橫生。
豈是人間重生女，只應詩老例多情。
和任師見寄之韻·其一
作者：辛棄疾
朝代：宋

老來功業已蹉跎，買得生涯復不多。
十頃芰荷三徑菊，醉鄉容我住無何。
和任師見寄之韻·其三
作者：辛棄疾
朝代：宋

幾年魂夢隔高門，歎息潭間闕異聞。
剩喜風情筋力在，尚能詩似鮑參軍。
和任師見寄之韻·其二
作者：辛棄疾
朝代：宋

昨夢春風花滿枝，是花到眼是新詩。
如今夢斷春無迹，不記題詩付與誰。
和傅巖叟梅花二首·其一
作者：辛棄疾
朝代：宋

月澹黄昏欲雪時，小窗猶欠歲寒枝。
暗香疎影無人處，唯有西湖處士知。
和傅巖叟梅花二首·其二
作者：辛棄疾
朝代：宋

靈均恨不與同時，欲把幽香贈一枝。
堪入離騷文字不，當年何事未相知。
和前人觀梅雪有懷見寄
作者：辛棄疾
朝代：宋

相思幾欲扣停雲，抱疾還嗟老不文。
滿眼梅花深雪片，何人野鶴在鷄羣。
詩肩相見高如舊，酒甲而今蘸幾分。
且向梁園賦清景，自知才思不如君。
和前人韻·其一
作者：辛棄疾
朝代：宋

池魚豈足較浮沉，邱貉何曾異古今。
末路長憐鞭馬腹，淡交端可炙牛心。
山方高卧雲長亂，松本忘言風自吟。
昨日溪南雞酒社，長卿多病不能臨。
和前人韻·其二
作者：辛棄疾
朝代：宋

茶瓜不作片時留，又向悠然作勝遊。
花徑似經新掃灑，竹林喚起舊風流。
天教有象皆楷寫，世已無書可校讐。
長日苦遭蟬噪聒，杖藜擬訪澗泉秋。
和吳克明廣文賦梅
作者：辛棄疾
朝代：宋

誰詠寒枝入國風，廣文官冷更詩窮。
偶隨岸柳春先覺，試比山樊韻不同。
十頃清風明月外，一杯疎影暗香中。
遥知一夜相思後，鐵石心腸也惱翁。
和周顯先韻二首·其一
作者：辛棄疾
朝代：宋

暖日晴風晚蝶忙，平林先著夜來霜。
寒花畢竟亡聊甚，野菜畦邊慘淡黄。
和周顯先韻二首·其二
作者：辛棄疾
朝代：宋

怒濤千里破空飛，洗盡青衫輦路泥。
更惜秋風一帆足，南樓只在遠山西。
和李都統詩
作者：辛棄疾
朝代：宋

破屋那堪急雨淋，且欣斷港運篙深。
老農定向中宵望，太歲今年合守心。
和楊民瞻韻
作者：辛棄疾
朝代：宋

拄杖閑題祖印來，壁間有句試參懷。
從來歌舞新羅襪，不識溪山舊草鞋。
和泉上人
作者：辛棄疾
朝代：宋

芒鞋踏遍萬山松，得得歸來丈室中。
破裓一身在懸磬，清談對客似撞鐘。
名家要看驚人舉，覓句何須效我窮。
春雨地罏分半坐，便疑身住古禪叢。
和諸葛元亮韻
作者：辛棄疾
朝代：宋

偊泛清溪李郭船，路旁人已羨登仙。
看君不似南陽卧，只似哦詩孟浩然。
和趙國興知錄贈琴
作者：辛棄疾
朝代：宋

趙君胸中何瑰奇，白日照耀珊瑚枝。
新詩哦成七字句，孤桐贈我千金資。
人間皓齒蛾眉斧，箏笛紛紛君未許。
自言工作古離騷，十指黄鍾挾大呂。
芙蓉清江薜荔塘，靈均一去乘鸞凰。
君試一彈來故鄉，荷衣蕙带芳椒堂。
往時嵇阮二三子，能以遺音還正始。
誰令窈窕從戶窺，曾聞長卿心好之。
低頭兒女調音節，此器豈因渠輩設。
勸君往和薰風絃，明光珮玉聲璆然。
此時高山與流水，應有鍾期知妙旨。
只今欲解無絃嘲，聽取長松萬壑風蕭騷。
和趙昌父問訊新居之作
作者：辛棄疾
朝代：宋

草堂經始上元初，四面溪山畫不如。
疇昔人憐翁失馬，只今自喜我知魚。
苦無突兀千間庇，豈負辛勤一束書。
種木十年渾未辦，此心留待百年餘。
和趙晉臣敷文積翠巖去纇石
作者：辛棄疾
朝代：宋

兩峰如長喉，有石鯁其內。
千金隨侯珠，磊落見微纇。
何言西子美，捧心作顰態。
夷齊立著肩，欲間使分背。
小虧或大全，知惡及真愛。
堂堂老充國，荒尋得幽對。
朝夕與山語，俯仰彌三載。
謂我知子心，茅塞厭薈薱。
有美玉於斯，雕琢那可廢。
芝蘭生當戶，雖芳亦芟刈。
邑有從事賢，聞之重慷慨。
太清點浮雲，誰令久滓穢。
指揮俄頃間，急雨破春塊。
開豁喜新闢，偪仄忘舊礙。
得非神禹手，勇鑿恥不逮。
又如持金篦，刮膜生美睞。
渠言農去草，見惡佩前誨。
主人吟古風，格調劇清裁。
我評此章句，真是杜陵輩。
入蜀脚未定，欲擲石笋退。
火與金水同，其石爲鑠焠。
勸君莫放手，玉石恐俱碎。
纍然頸下癭，割之命隨潰。
此石幸勝之，此舉君勿再。
姑置毋多談，俱想增勝槩。
會當携酒去，物理剖茫昧。
此邦劉知道，光焰文章在。
今將清風峽，與巖傳百代。
和趙晉臣送糟蟹
作者：辛棄疾
朝代：宋

人間緩急正須才，郭索能令酒禁開。
一水一山十五日，從來能事不相催。
和趙直中提幹韻
作者：辛棄疾
朝代：宋

萬事推移本偶然，無虧何處更求全。
折腰曾愧五斗米，負郭元無三頃田。
城礙夕陽宜杖履，山供醉眼費雲煙。
怪君不顧笙歌誤，政擬新詩去鳥邊。
和趙茂嘉郎中賦梅
作者：辛棄疾
朝代：宋

空谷春遲懶却梅，年年不肯犯寒開。
怕看零落雁先去，欲伴孤高人未來。
解后平生惟酒可，風流抵死要詩催。
更憐雪屋君家樹，三十年來手自栽。
和趙茂嘉郎中雙頭芍藥二首·其一
作者：辛棄疾
朝代：宋

昨日梅華同語笑，今朝芍藥並芬芳。
弟兄殿住春風了，却遣花來送一觴。
和趙茂嘉郎中雙頭芍藥二首·其二
作者：辛棄疾
朝代：宋

當年負鼎去干湯，至味須參芍藥芳。
豈是調羹雙妙手，故教初發勸持觴。
和郭逢道韻·其一
作者：辛棄疾
朝代：宋

棗樹平生歎子陽，里歌雖短意偏長。
東家昨夜梅花發，愧我分他一半香。
和郭逢道韻·其二
作者：辛棄疾
朝代：宋

君家富貴有汾陽，只要文章光焰長。
莫爲梅花費詩句，細思丹桂是天香。
品令
作者：辛棄疾
朝代：宋

更休說。便是個、住世觀音菩薩。甚今年、容貌八十歲，見底道、才十八。莫獻壽星香燭。莫祝靈龜椿鶴。只消得、把筆輕輕去，十字上、添一撇。
品令
作者：辛棄疾
朝代：宋

迢迢徵路。又小舸、金陵去。西風黃葉，淡煙衰草，平沙將暮。回首高城，一步遠如一步。江邊朱戶。忍追憶、分攜處。今宵山館，怎生禁得，許多愁緒。辛苦羅巾，搵取幾行淚雨。
哨遍
作者：辛棄疾
朝代：宋

一壑自專，五柳笑人，晚乃歸田裡。問誰知、幾者動之微。望飛鴻、冥冥天際。論妙理。濁醪正堪長醉。從今自釀躬耕米。嗟美惡難齊，盈虛如代，天耶何必人知。試回頭五十九年非。似夢裡歡娛覺來悲。夔乃憐蚿，谷亦亡羊，算來何異。嘻。物諱窮時。豐狐文豹罪因皮。富貴非吾願，皇皇乎欲何之。正萬籟都沈，月明中夜，心彌萬里清如水。卻自覺神遊，歸來坐對，依稀淮岸江涘。看一時魚鳥忘情喜。會我已忘機更忘己。又何曾物我相視。非會濠梁遺意，要是吾非子。但教河伯、休慚海若，大小均為水耳。世間喜慍更何其。笑先生三仕三已。
哨遍
作者：辛棄疾
朝代：宋

池上主人，人適忘魚，魚適還忘水。洋洋乎，翠藻青萍裡。想魚兮、無便於此。嘗試思，莊周正談兩事。一明豕蝨一羊蟻。說蟻慕於羶，於蟻棄知，又說於羊棄意。甚蝨焚於豕獨忘之。卻驟說於魚為得計。千古遺文，我不知言，以我非子。子固非魚，噫。魚之為計子焉知。河水深且廣，風濤萬傾堪依。有網罟如雲，鵜鶘成陣，過而留泣計應非。其外海茫茫，下有龍伯，飢時一啖千里。更任公五十犗為餌。使海上人人厭腥味。似鯤鵬、變化能幾。東遊入海，此計直以命為嬉。古來謬算狂圖，五鼎烹死，指為平地。嗟魚欲事遠遊時。請三思而行可矣。
哨遍
作者：辛棄疾
朝代：宋

蝸角鬥爭，左觸右蠻，一戰連千里。君試思、方寸此心微。總虛空、幷包無際。喻此理。何言泰山毫末，從來天地一稊米。嗟大小相形，鳩鵬自樂，之二蟲又何知。記蹠行仁義孔丘非。更殤樂長年老彭悲。火鼠論寒，冰蠶語熱，定誰同異。噫。貴賤隨時。連城才換一羊皮。誰與齊萬物，莊周吾夢見之。正商略遺篇，翩然顧笑，空堂夢覺題秋水。有客問洪河，百川灌雨，涇流不辨涯涘。於是焉河伯欣然喜。以天下之美盡在己。渺滄溟望洋東視。逡巡向若驚歎，謂我非逢子。大方達觀之家，未免長見，猶然笑耳。北堂之水幾何其。但清溪一曲而已。
哭㔶十五章·其一
作者：辛棄疾
朝代：宋

方看竹馬戲，已作薤露歌。
哀哉天喪予，老淚如傾河。
哭㔶十五章·其一〇
作者：辛棄疾
朝代：宋

從人索蓮花，手持雙白羽。
蓮花不可見，蓮子心獨苦。
哭㔶十五章·其一一
作者：辛棄疾
朝代：宋

足音答答來，多在雪樓下。
尚憶附爺耳，指問壁間畫。
哭㔶十五章·其一三
作者：辛棄疾
朝代：宋

昨宵北窗下，不敢高聲語。
悲深意顛倒，尚疑驚著汝。
哭㔶十五章·其一二
作者：辛棄疾
朝代：宋

我痛須自排，汝癡故難忘。
何時篆岡竹，重來看眉藏。
哭㔶十五章·其一五
作者：辛棄疾
朝代：宋

百年風雨過，達者齊殤彭。
嗟我反不如，其下不及情。
哭㔶十五章·其一四
作者：辛棄疾
朝代：宋

世無扁和手，遺恨歸砭劑。
嗟誰使之然，刻舟寧復記。
哭㔶十五章·其七
作者：辛棄疾
朝代：宋

汝父誠有罪，汝母孝且慈。
獨不爲母計，倉皇去何之。
哭㔶十五章·其三
作者：辛棄疾
朝代：宋

念汝雖孩童，氣已負山嶽。
送汝已成人，行路已悲愕。
哭㔶十五章·其九
作者：辛棄疾
朝代：宋

中堂與曲室，聞汝啼哭聲。
汝父與汝母，何處可坐行。
哭㔶十五章·其二
作者：辛棄疾
朝代：宋

玉雪色可愛，金石聲更清。
孰知摧輪早，跬步不可行。
哭㔶十五章·其五
作者：辛棄疾
朝代：宋

糊涂不成書，把筆意甚喜。
舉頭見爺笑，持付三四紙。
哭㔶十五章·其八
作者：辛棄疾
朝代：宋

淚盡眼欲枯，痛深腸已絕。
汝方遊浩蕩，萬里挾雄鐵。
哭㔶十五章·其六
作者：辛棄疾
朝代：宋

笑揖索酒罷，高吟關關鳩。
至今此篇詩，狼籍在床頭。
哭㔶十五章·其四
作者：辛棄疾
朝代：宋

他年駟馬車，謂可高吾門。
只今關心處，政在青楓根。
壽朱文公
作者：辛棄疾
朝代：宋

玉漏聲沉曉色回，五雲絢綵映庭槐。
持巾珠履攙稱賀，飛鞚貂璫押賜來。
黄菊尚遲三日約，碧桃已作十分開。
洞天春色非人世，不記河第幾回。
壽朱晦翁
作者：辛棄疾
朝代：宋

西風卷盡護霜筠，碧玉壺天月色新。
鳳曆半千開誕日，龍山重九逼佳辰。
先心坐使鬼神伏，一笑能回宇宙春。
歷數唐堯千載下，如公僅有兩三人。
壽趙守
作者：辛棄疾
朝代：宋

天孫錦字織雲烟，來向紅塵了世緣。
前去中秋猶十日，後來甲子更千年。
牆南竹韵調琴譜，堂北萱香載酒船。
且與剪圭舊約，不妨却伴橘中仙。
壽趙茂嘉郎中二首·其一
作者：辛棄疾
朝代：宋

玉色長身白首郎，當年麾節幾甘棠。
力貧活物陰功大，未老垂車逸興長。
久矣如今太公望，巋然真是魯靈光。
朝廷正爾尊黄髮，穩駕蒲輪覲玉皇。
壽趙茂嘉郎中二首·其二
作者：辛棄疾
朝代：宋

鵝湖山麓湛溪湄，華屋眈眈照綠漪。
子姪日爲真率會，弟兄賸有唱酬詩。
楊花榆莢渾如許，苦笋櫻桃正是時。
待酌西江援北斗，摩挲金狄與君期。
太常引
作者：辛棄疾
朝代：宋

一輪秋影轉金波。飛鏡又重磨。把酒問姮娥。被白髮、欺人奈何。乘風好去，長空萬里，直下看山河。斫去桂婆娑。人道是、清光更多。
太常引
作者：辛棄疾
朝代：宋

仙機似欲織纖羅。彷彿度金梭。無奈玉纖何。卻彈作、清商恨多。珠簾影裡，如花半面，絕勝隔簾歌。世路苦風波。且痛飲、公無度河。
太常引
作者：辛棄疾
朝代：宋

君王著意履聲間。便令押、紫宸班。今代又尊韓。道吏部、文章泰山。一杯千歲，問公何事，早伴赤松閒。功業後來看。似江左、風流謝安。
太常引
作者：辛棄疾
朝代：宋

論公耆德舊宗英。吳季子、百餘齡。奉使老於行。更看舞、聽歌最精。須同衛武，九十入相，綠竹自青青。富貴出長生。記門外、清溪姓彭。
好事近
作者：辛棄疾
朝代：宋

和淚唱《陽關》，依舊字嬌聲穩。回首長安何處，怕行人歸晚。垂楊折盡只啼鴉，把離愁勾引。卻笑遠山無數，被行雲低損。
好事近
作者：辛棄疾
朝代：宋

日日過西湖，冷浸一天寒玉。山色雖言如畫，想畫時難邈。前弦後管夾歌鍾，才斷又重續。相次藕花開也，幾蘭舟飛逐。
好事近
作者：辛棄疾
朝代：宋

明月到今宵，長是不如人約。想見廣寒宮殿，正雲梳風掠。夜深休更喚笙歌，簷頭雨聲惡。不是小山詞就，這一場寥索。
好事近
作者：辛棄疾
朝代：宋

春動酒旗風，野店芳醪留客。繫馬水邊幽寺，有梨花如雪。山僧欲看醉魂醒，茗碗泛香白。微記碧苔歸路，嫋一鞭春色。
好事近
作者：辛棄疾
朝代：宋

春意滿西湖，湖上柳黃時節。瀕水霧窗雲戶，貯楚宮人物。一年管領好花枝，東風共披拂。已約醉騎雙凰，玩三山風月。
好事近
作者：辛棄疾
朝代：宋

綵勝鬥華燈，平地東風吹卻。喚取雪中明月，伴使君行樂。紅旗鐵馬響春冰，老去此情薄。惟有前村梅在，倩一枝隨著。
好事近
作者：辛棄疾
朝代：宋

花月賞心天，抬舉多情詩客。取次錦袍須貰，愛春醅浮雪。黃鸝何處故飛來，點破野雪白。一點暗紅猶在，正不禁風色。
好事近
作者：辛棄疾
朝代：宋

醫者索酬勞，那得許多錢物。只有一個整整，也盒盤盛得。下官歌舞轉悽惶，剩得幾枝笛。覷著這般火色，告媽媽將息。
好事近
作者：辛棄疾
朝代：宋

雲氣上林梢，畢竟非空非色。風景不隨人去，到而今留得。老無情味到篇章，詩債怕人索。卻笑近來林下，有許多詞客。
存目·其一
作者：辛棄疾
朝代：宋

詩題：贈黄冠首句：秋至憶乘槎。
存目·其二
作者：辛棄疾
朝代：宋

詩題：鵝湖夜坐首句：士生始墮地。
定風波
作者：辛棄疾
朝代：宋

仄月高寒水石鄉。倚空青碧對禪床。白髮自憐心似鐵。風月。使君子細與平章。已判生涯筇竹杖。來往。卻慚沙鳥笑人忙。便好剩留黃絹句。誰賦。銀鉤小草晚天涼。
定風波
作者：辛棄疾
朝代：宋

少日春懷似酒濃。插花走馬醉千鍾。老去逢春如病酒。唯有。茶甌香篆小簾櫳。卷盡殘花風未定。休恨。花開元自要春風。試問春歸誰得見。飛燕。來時相遇夕陽中。
定風波
作者：辛棄疾
朝代：宋

少日猶堪話別離。老來怕作送行詩。極目南雲無過雁。君看。梅花也解寄相思。無限江山行未了。父老。不須和淚看旌旗。後會丁寧何日□。須記。春風十日放燈時。
定風波
作者：辛棄疾
朝代：宋

山路風來草木香。雨餘涼意到胡床。泉石膏肓吾已甚。多病。堤防風月費篇章。孤負尋常山簡醉。獨自。故應知子草《玄》忙。湖海早知身汗漫。誰伴。只甘松竹共淒涼。
定風波
作者：辛棄疾
朝代：宋

春到蓬壺特地晴。神仙隊裡相公行。翠玉相挨呼小字。須記。笑簪花底是飛瓊。總是傾城來一處。誰妒。誰攜歌舞到園亭。柳妒腰肢花妒豔。聽看。流鶯直是妒歌聲。
定風波
作者：辛棄疾
朝代：宋

昨夜山公倒載歸。兒童應笑醉如泥。試與扶頭渾未醒。休問。夢魂猶在葛家溪。千古醉鄉來往路。知處。溫柔東畔白雲西。起向綠窗高處看。題遍。劉伶元自有賢妻。
定風波
作者：辛棄疾
朝代：宋

百紫千紅過了春。杜鵑聲苦不堪聞。卻解啼教春小住。風雨。空山招得海棠魂。一似蜀宮當日女。無數。猩猩血染赭羅巾。畢竟花開誰作主。記取。大都花屬惜花人。
定風波
作者：辛棄疾
朝代：宋

聽我尊前醉後歌。人生亡奈別離何。但使情親千里近。須信。無情對面是山河。寄語石頭城下水。居士。而今渾不怕風波。借使未如鷗鳥慣。相伴。也應學得老漁蓑。
定風波
作者：辛棄疾
朝代：宋

莫望中州嘆黍離。元和聖德要君詩。老去不堪誰似我。歸臥。青山活計費尋思。誰築詩牆高十丈。直上。看君斬將更搴旗。歌舞正濃還有語。記取。鬚髯不似少年時。
定風波
作者：辛棄疾
朝代：宋

野草閒花不當春。杜鵑卻是舊知聞。謾道不如歸去住。梅雨。石榴花又是離魂。前殿群臣深殿女。赭袍一點萬紅巾。莫問興亡今幾主。聽取。花前毛羽已羞人。
定風波
作者：辛棄疾
朝代：宋

金印累累佩陸離。河梁更賦斷腸詩。莫擁旌旗真個去。何處。玉堂元自要論思。且約風流三學士。同醉。春風看試幾槍旗。從此酒酣明月夜。耳熱。那邊應是說儂時。
宿驛·其一
作者：辛棄疾
朝代：宋

他鄉異縣老何堪，短髮蕭蕭不勝簪。
旋買一樽持自賀，病身安穩到江南。
宿驛·其二
作者：辛棄疾
朝代：宋

雲外丹青萬仞梯，木陰合處子規啼。
嘉陵棧路吾能說，略似黄亭到紫溪。
小重山
作者：辛棄疾
朝代：宋

倩得薰風染綠衣。國香收不起，透冰肌。略開些子未多時。窗兒外，卻早被人知。越惜越嬌痴。一枝雲鬢上，那人宜。莫將他去比荼䕷。分明是，他更的些兒。
小重山
作者：辛棄疾
朝代：宋

旋制離歌唱未成。陽關先畫出，柳邊亭。中年懷抱管絃聲。難忘處，風月此時情。夜雨共誰聽。儘教清夢去，兩三程。商量詩價重連城。相如老，漢殿舊知名。
小重山
作者：辛棄疾
朝代：宋

綠漲連雲翠拂空。十分風月處，著衰翁。垂楊影斷岸西東。君恩重，教且種芙蓉。十里水晶宮。有時騎馬去，笑兒童。殷勤卻謝打頭風。船兒住，且醉浪花中。
御書閣額·其一
作者：辛棄疾
朝代：宋

傑閣侵霄漢，宸章煥壁奎。
內廷頒寶宴，中使揭璇題。
信誓山河固，恩寵雨露低。
寒儒倚天祿，目斷五雲西。
御書閣額·其二
作者：辛棄疾
朝代：宋

功掩蕭何第，名越崔氏堂。
孤忠扶社稷，一德契穹蒼。
金碧飛翬外，鸞虬結綺旁。
落成紛燕賀，弱羽得高翔。
御街行
作者：辛棄疾
朝代：宋

山城甲子冥冥雨。門外青泥路。杜鵑只是等閒啼，莫被他催歸去。垂楊不語，行人去後，也會風前絮。情知夢裡尋鵷鷺。玉殿追班處。怕君不飲太愁生，不是苦留君住。白頭自笑，年年送客，自喚春江渡。
御街行
作者：辛棄疾
朝代：宋

闌干四面山無數。供望眼、朝與暮。好風催雨過山來，吹盡一簾煩暑。紗廚如霧，簟紋如水，別有生涼處。冰肌不受鉛華汙。更旎旎、真香聚。臨風一曲最妖嬌，唱得行人且住。藕花都放，木犀開後，待與乘鸞去。
惜分飛
作者：辛棄疾
朝代：宋

翡翠樓前芳草路。寶馬墜鞭曾駐。最是周郎顧。尊前幾度歌聲誤。望斷碧雲空日暮。流水桃源何處。聞道春歸去。更無人管飄紅雨。
感懷示兒輩
作者：辛棄疾
朝代：宋

安樂常思病苦時，靜觀山下有雷頤。
十千一斗酒無分，六十三年事自知。
錯處真成九州鐵，樂時能得幾絇絲。
新春老去惟梅在，一任狂風日夜吹。
感懷示兒輩
作者：辛棄疾
朝代：宋

窮處幽人樂，徂年烈士悲。
歸田曾有志，責子且無詩。
舊恨王夷甫，新交蔡克兒。
淵明去我久，此意有誰知。
感皇恩
作者：辛棄疾
朝代：宋

七十古來稀，人人都道。不是陰功怎生到。松姿雖瘦，偏耐雲寒霜曉。看君雙鬢底，青青好。樓雪初晴，庭闈嬉笑。一醉何妨玉壺倒。從今康健，不用靈丹仙草。更看一百歲，人難老。
感皇恩
作者：辛棄疾
朝代：宋

七十古來稀，未為稀有。須是榮華更長久。滿床靴笏，羅列兒孫新婦。精神渾是個，西王母。遙想畫堂，兩行紅袖。妙舞清歌擁前後。大男小女，逐個出來為壽。一個一百歲，一杯酒。
感皇恩
作者：辛棄疾
朝代：宋

富貴不須論，公應自有。且把新詞祝公壽。當年仙桂，父子同攀希有。人言金殿上，他年又。冠冕在前，周公拜手。同日催班魯公後。此時人羨，綠鬢朱顏依舊。親朋來賀喜，休辭酒。
感皇恩
作者：辛棄疾
朝代：宋

春事到清明，十分花柳。喚得笙歌勸君酒。酒如春好，春色年年如舊。青春元不老，君知否。席上看君，竹清松瘦。待與青春鬥長久。三山路歸，明日天香襟袖。更持銀盞起，為君壽。
感皇恩
作者：辛棄疾
朝代：宋

案上數編書，非莊即老。會說忘言始知道。萬言千句，自不能忘堪笑。朝來梅雨霽，青青好。一壑一丘，輕衫短帽。白髮多時故人少。子云何在，應有玄經□草。江河流日夜，何時了。
感皇恩
作者：辛棄疾
朝代：宋

露染武夷秋，千蠻聳翠。練色泓澄玉清水。十分冰鑑，未吐玉壺天地。精神先付與，人中瑞。青鎖步趨，紫微標緻。鳳翼看看九十里。任揮金碗，莫負涼飈佳致。瑤臺人度曲，千秋歲。
憶李白
作者：辛棄疾
朝代：宋

當年宮殿賦昭陽，豈信人間過夜郎。
明月入江依舊好，青山埋骨至今香。
不尋飯顆山頭伴，却趁汨羅江上狂。
定要騎鯨歸汗漫，故來濯足戲滄浪。
憶王孫
作者：辛棄疾
朝代：宋

登山臨水送將歸。悲莫悲兮生別離。不用登臨怨落暉。昔人非。惟有年年秋雁飛。
戀繡衾
作者：辛棄疾
朝代：宋

長夜偏冷添被兒。枕頭兒、移了又移。我自是笑別人底，卻元來、當局者迷。如今只恨因緣淺，也不曾、抵死恨伊。合手下、安排了，那筵席、須有散時。
戲書圓覺經後
作者：辛棄疾
朝代：宋

圓覺十二菩薩問，吾取一二餘鄙哉。
若是如來真實語，衆生却自勝如來。
採桑子
作者：辛棄疾
朝代：宋

煙迷露麥荒池柳，洗雨烘晴。洗雨烘晴。一樣春風幾樣青。提壺脫褲催歸去，萬恨千情。萬恨千情。各自無聊各自鳴。
新年團拜後和主敬韻並呈雪平
作者：辛棄疾
朝代：宋

已把年華遜得翁，滿前依舊祖遺蹤。
謝家固不多安石，阮氏還能幾嗣宗。
今是昨非當謂夢，富妍貧醜各爲容。
修然白髮猶何事，祇好三人自一龍。
昭君怨
作者：辛棄疾
朝代：宋

人面不如花面。花到開時重見。獨倚小闌干。許多山。落葉西風時候。人共青山都瘦。說道夢陽臺。幾曾來。
昭君怨
作者：辛棄疾
朝代：宋

夜雨剪殘春韭。明日重斟別酒。君去問曹瞞。好公安。試看如今白髮。卻為中年離別。風雨正崔嵬。早歸來。
昭君怨
作者：辛棄疾
朝代：宋

長記瀟湘秋晚。歌舞橘洲人散。走馬月明中。折芙蓉。今日西山南浦。畫棟珠簾雲雨。風景不爭多。奈愁何。
書停雲壁·其一
作者：辛棄疾
朝代：宋

學作堯夫自在詩，何曾因物說天機。
斜陽草舍迷歸路，却與牛羊作伴歸。
書停雲壁·其二
作者：辛棄疾
朝代：宋

萬事隨緣無所爲，萬法皆空無所思。
惟有一條生死路，古今來往更何疑。
書壽寧寺壁
作者：辛棄疾
朝代：宋

門前幽徑踏蒼苔，猶憶前回信步來。
午醉正酣歸未得，斜陽古殿橘花開。
書淵明詩後
作者：辛棄疾
朝代：宋

淵明避俗未聞道，此是東坡居士云。
身似枯株心似水，此非聞道更誰聞。
書清凉境界壁·其一
作者：辛棄疾
朝代：宋

從今數到七十歲，一十四度見梅花。
何况人生七十少，云胡不歸留此耶。
書清凉境界壁·其二
作者：辛棄疾
朝代：宋

江左何時見王謝，風流且對竹間梅。
最憐飛雪蒼苔上，時有珍禽蹴地來。
書鶴鳴亭壁
作者：辛棄疾
朝代：宋

翠竹栽成占一丘，清溪映带極風流。
山翁一向貪奇趣，更引飛泉在上頭。
有以事來請者傚康節體作詩以答之
作者：辛棄疾
朝代：宋

未能立得自家身，何暇將身更爲人。
借使有求能盡與，也知方笑已生嗔。
器纔滿後須招損，鏡太明時易受塵。
終日閉門無客至，近來魚鳥却相親。
朝中措
作者：辛棄疾
朝代：宋

夜深殘月過山房。睡覺北窗涼。起繞中庭獨步，一天星斗文章。朝來客話，山林鍾鼎，那處難忘。君向沙頭細問，白鷗知我行藏。
朝中措
作者：辛棄疾
朝代：宋

年年團扇怨秋風。愁絕寶杯空。山下臥龍丰度，臺前戲馬英雄。而今休矣，花殘人似，人老花同。莫怪東籬韻減，只今丹桂香濃。
朝中措
作者：辛棄疾
朝代：宋

年年金蕊豔西風。人與菊花同。霜鬢經春重綠，仙姿不飲長紅。焚香度日盡從容。笑語調兒童。一歲一杯為壽，從今更數千鍾。
朝中措
作者：辛棄疾
朝代：宋

年年黃菊灩秋風。更有拒霜紅。黃似舊時宮額，紅如此日芳容。青青未老，尊前要看，兒輩平戎。試釀西江為壽，西江綠水無窮。
朝中措
作者：辛棄疾
朝代：宋

籃輿嫋嫋破重岡。玉笛兩紅妝。這裡都愁酒盡，那邊正和詩忙。為誰醉倒，為誰歸去，都莫思量。白水東邊籬落，斜陽欲下牛羊。
朝中措
作者：辛棄疾
朝代：宋

綠萍池沼絮飛忙。花入蜜脾香。長怪春歸何處，誰知個裡迷藏。殘雲剩雨，些兒意思，直恁思量。不是鶯聲驚覺，夢中啼損紅妝。
杏花天
作者：辛棄疾
朝代：宋

牡丹昨夜方開遍。畢竟是、今年春晚。荼䕷付與薰風管。燕子忙時鶯懶。多病起、日長人倦。不待得、酒闌歌散。副能得見茶甌面。卻早安排腸斷。
杏花天
作者：辛棄疾
朝代：宋

牡丹比得誰顏色。似宮中、太真第一。漁陽鼙鼓邊風急。人在沈香亭北。買栽池館多何益。莫虛把、千金拋擲。若教解語傾人國。一個西施也得。
杏花天
作者：辛棄疾
朝代：宋

病來自是於春懶。但別院、笙歌一片。蛛絲網遍玻璃盞。更問舞裙歌扇。有多少、鶯愁蝶怨。甚夢裡、春歸不管。楊花也笑人情淺。故故沾衣撲面。
東坡引
作者：辛棄疾
朝代：宋

君如樑上燕。妾如手中扇。團團青影雙雙伴。秋來腸欲斷。黃昏淚眼。秋來腸欲斷。青山隔岸。但咫尺、如天遠。病來只謝傍人勸。龍華三會願。龍華三會願。
東坡引
作者：辛棄疾
朝代：宋

玉纖彈舊怨。還敲繡屏面。清歌目送西風雁。雁行吹字斷。雁行吹字斷。夜深拜月，瑣窗西畔。但桂影、空階滿。翠幃自掩無人見。羅衣寬一半。羅衣寬一半。
東坡引
作者：辛棄疾
朝代：宋

花梢紅未足。條破驚新綠。重簾下遍闌干曲。有人春睡熟。有人春睡熟。鳴禽破夢，雲偏目蹙。起來香腮褪紅玉。花時愛與愁相續。羅裙過半幅。羅裙過半幅。
林貴文買牡丹見贈至彭村偶題
作者：辛棄疾
朝代：宋

寶刀和雨剪流霞，送到彭村刺史家。
聞道名園春已過，千金還買暨家花。
柳梢青
作者：辛棄疾
朝代：宋

姚魏名流。年年攬斷，雨恨風愁。解釋春光，剩須破費，酒令詩籌。玉肌紅粉溫柔。更染盡、天香未休。今夜簪花，他年第一，玉殿東頭。
柳梢青
作者：辛棄疾
朝代：宋

白鳥相迎，相憐相笑，滿面塵埃。華髮蒼顏，去時曾勸，聞早歸來。而今豈是高懷。為千里、蓴羹計哉。好把《移文》，從今日日，讀取千回。
柳梢青
作者：辛棄疾
朝代：宋

莫煉丹難。黃河可塞，金可成難。休辟穀難。吸風飲露，長忍飢難。勸君莫遠遊難。何處有、西王母難。休採藥難。人沈下土，我上天難。
止酒
作者：辛棄疾
朝代：宋

淵明愛酒得之天，歲晚還吟止酒篇。
日醉得非促齡具，只今病渴已三年。
武陵春
作者：辛棄疾
朝代：宋

桃李風前多嫵媚，楊柳更溫柔。喚取笙歌爛熳遊。且莫管閒愁。好趁春晴連夜賞，雨便一春休。草草杯盤不要收。才曉更扶頭。
武陵春
作者：辛棄疾
朝代：宋

走去走來三百里，五日以為期。六日歸時已是疑。應是望多時。鞭個馬兒歸去也，心急馬行遲。不免相煩喜鵲兒。先報那人知。
歸朝歡
作者：辛棄疾
朝代：宋

山下千林花太俗。山上一枝看不足。春風正在此花邊，菖蒲自蘸清溪綠。與花同草木。問誰風雨飄零速。莫怨歌，夜深巖下，驚動白雲宿。病怯殘年頻自卜。老愛遺編難細讀。苦無妙手畫於菟，人間雕刻真成鵠。夢中人似玉。覺來更憶腰如束。許多愁，問君有酒，何不日絲竹。
歸朝歡
作者：辛棄疾
朝代：宋

我笑共工緣底怒。觸斷峨峨天一柱。補天又笑女媧忙，卻將此石投閒處。野煙荒草路。先生柱杖來看汝。倚蒼苔，摩挲試問，千古幾風雨。長被兒童敲火苦。時有牛羊磨角去。霍然千丈翠巖屏，鏘然一滴甘泉乳。結亭三四五。會相暖熱攜歌舞。細思量，古來寒士，不遇有時遇。
歸朝歡
作者：辛棄疾
朝代：宋

萬里康成西走蜀。藥市船歸書滿屋。有時光彩射星躔，何人漢簡讎天祿。好之寧有足。請看良賈藏金玉。記斯文，千年未喪，四壁聞絲竹。試問辛勤攜一束。何似牙籤三萬軸。古來不作借人痴，有朋只就雲窗讀。憶君清夢熟。覺來笑我便便腹。倚危樓，人間何處，掃地《八風曲》。
歸朝歡
作者：辛棄疾
朝代：宋

見說岷峨千古雪。都作岷峨山上石。君家右史老泉公，千金費盡勤收拾。一堂真石室。空庭更與添突兀。記當時，長編筆硯，日日雲煙溼。野老時逢山鬼泣。誰夜持山去難覓。有人依樣入明光，玉階之下巖巖立。琅玕無數碧。風流不數平原物。欲重吟，青蔥玉樹，須倩子云筆。
水調歌頭
作者：辛棄疾
朝代：宋

上古八千歲，才是一春秋。不應此日，剛把七十壽君侯。看取垂天雲翼，九萬里風在下，與造物同遊。君欲計歲月，當試問莊周。醉淋浪，歌窈窕，舞溫柔。從今杖屨南澗，白日為君留。聞道鈞天帝所，頻上玉卮春酒，冠珮擁龍樓。快上星辰去，名姓動金甌。
水調歌頭
作者：辛棄疾
朝代：宋

上界足官府，公是地行仙。青氈劍履舊物，玉立侍天顏。莫怪新來白髮，恐是當年柱下，道德五千言。南澗舊活計，猿鶴且相安。歌秦缶，寶康瓠，世皆然。不知清廟鐘磬，零落有誰編。堪笑行藏用舍，試問山林鐘鼎，底事有虧全。再拜荷公賜，雙鶴一千年。
水調歌頭
作者：辛棄疾
朝代：宋

今日復何日，黃菊為誰開。淵明漫愛重九，胸次正崔嵬。酒亦關人何事，正自不能不爾，誰遣白衣來。醉把西風扇，隨處障塵埃。為公飲，須一日，三百杯。此山高處東望，雲氣見蓬萊。翳鳳驂鸞公去，落佩倒冠吾事，抱病且登臺。歸路有明月，人影共徘徊。
水調歌頭
作者：辛棄疾
朝代：宋

十里深窈窕，萬瓦碧參差。青山屋上，流水屋下綠橫溪。真得歸來笑語，方是閒中風月，剩費酒邊詩。點檢歌舞了，琴罷更圍棋。王家竹，陶家柳，謝家池。知君勳業未了，不是枕流時。莫向痴兒說夢，且作山人索價，頗怪鶴書遲。一事定嗔我，已辦《北山移》。
水調歌頭
作者：辛棄疾
朝代：宋

千古老蟾口，雲洞插天開。漲痕當日何事，洶湧到崔嵬。攫土摶沙兒戲，翠谷蒼崖幾變，風雨化人來。萬里須臾耳，野馬驟空埃。笑年來，蕉鹿夢，畫蛇杯。黃花憔悴風露，野碧漲荒萊。此會明年誰健，後日猶今視昔，歌舞只空臺。愛酒陶元亮，無酒正徘徊。
水調歌頭
作者：辛棄疾
朝代：宋

千里渥窪種，名動帝王家。金鑾當日奏草，落筆萬龍蛇。帶得無邊春下，等待江山都老，教看鬢方鴉。莫管錢流地，且擬醉黃花。喚雙成，歌弄玉，舞綠華。一觴為飲千歲，江海吸流霞。聞道清都帝所，要挽銀河仙浪，西北洗胡沙。回首日邊去，雲裡認飛車。
水調歌頭
作者：辛棄疾
朝代：宋

君莫賦幽憤，一語試相開。長安車馬道上，平地起崔嵬。我愧淵明久矣，獨藉此翁湔洗，素壁寫歸來。斜日透虛隙，一線萬飛埃。斷吾生，左持蟹，右持杯。買山自種雲樹，山下斸煙萊。百鍊都成繞指，萬事直須稱好，人世幾輿臺。劉郎更堪笑，剛賦看花回。
水調歌頭
作者：辛棄疾
朝代：宋

喚起子陸子，經德問何如。萬鍾於我何有，不負古人書。聞道千章松桂，剩有四時柯葉，霜雪歲寒餘。此是瑱山境，還似象山無。耕也餒，學也祿，孔子徒。青衫畢竟升斗，此意正關渠。天地清寧高下，日月東西寒暑，何用著工夫。兩字君勿惜，借我榜吾廬。
水調歌頭
作者：辛棄疾
朝代：宋

四坐且勿語，聽我醉中吟。池塘春草未歇，高樹變鳴禽。鴻雁初飛江上，蟋蟋還來床下，時序百年心。誰要卿料理，山水有清音。歡多少，歌長短，酒淺深。而今已不如昔，後定不如今。閒處直須行樂，良夜更教秉燭，高會惜分陰。白髮短如許，黃菊倩誰簪。
水調歌頭
作者：辛棄疾
朝代：宋

官事未易了，且向酒邊來。君如無我，問君懷抱向誰開。但放平生丘壑，莫管旁人嘲罵，深蟄要驚雷。白髮還自笑，何地置衰頹。五車書，千古飲，百篇才。新詞未到，瓊瑰先夢滿吾懷。已過西風重九，且要黃花入手，詩興未關梅。君要花滿縣，桃李趁時栽。
水調歌頭
作者：辛棄疾
朝代：宋

客子久不到，好景為君留。西樓著意吟賞，何必問更籌。喚起一天明月，照我滿懷冰雪，浩蕩百川流。鯨飲未吞海，劍氣已橫秋。野光浮。天宇迥，物華幽。中州遺恨，不知今夜幾人愁。誰念英雄老矣，不道功名蕞爾，決策尚悠悠。此事費分說，來日且扶頭。
水調歌頭
作者：辛棄疾
朝代：宋

寄我五雲字，恰向酒邊來。東風過盡歸雁，不見客星迴。聞道瑣窗風月，更著詩翁杖屨，合作雪堂猜。歲旱莫留客，霖雨要渠來。短檠燈，長劍鋏，欲生苔。雕弓掛壁無用，照影落清杯。多病關心藥裹，小摘親鋤菜甲，老子正須哀。夜雨北窗竹，更倩野人栽。
水調歌頭
作者：辛棄疾
朝代：宋

寒食不小住，千騎擁春衫。衡陽石鼓城下，記我舊停驂。襟似瀟湘桂嶺，帶似洞庭春草，紫蓋屹東南。文字起騷雅，刀劍化耕蠶。看使君，於此事，定不凡。奮髯抵幾堂上，尊俎自高談。莫信君門萬里，但使民歌五褲，歸詔鳳凰銜。君去我誰飲，明月影成三。
水調歌頭
作者：辛棄疾
朝代：宋

帶湖吾甚愛，千丈翠奩開。先生杖屨無事，一日走千回。凡我同盟鷗鳥，今日既盟之後，來往莫相猜。白鶴在何處，嘗試與偕來。破青萍，排翠藻，立蒼苔。窺魚笑汝痴計，不解舉吾杯。廢沼荒丘疇昔，明月清風此夜，人世幾歡哀。東岸綠陰少，楊柳更須栽。
水調歌頭
作者：辛棄疾
朝代：宋

我亦卜居者，歲晚望三閭。昂昂千里，泛泛不作水中鳧。好在書攜一束，莫問家徒四壁，往日置錐無。借車載傢俱，傢俱少於車。舞烏有，歌亡是，飲子虛。二三子者愛我，此外故人疏。幽事欲論誰共，白鷗飛來似可，忽去復何如。群鳥欣有託，吾亦愛吾廬。
水調歌頭
作者：辛棄疾
朝代：宋

我志在寥闊，疇昔夢登天。摩挲素月，人世俯仰已千年。有客驂麟並鳳，雲遇青山赤壁，相約上高寒。酌酒援北斗，我亦蝨其間。少歌曰，神甚放，形則眠。鴻鵠一再高舉，天地睹方圓。欲重歌兮夢覺，推枕惘然獨念，人事底虧全。有美人可語，秋水隔娟娟。
水調歌頭
作者：辛棄疾
朝代：宋

我飲不須勸，正怕酒尊空。別離亦復何恨，此別恨匆匆。頭上貂蟬貴客，花外麒麟高冢，人世竟誰雄。一笑出門去，千里落花風。孫劉輩，能使我，不為公。餘發種種如是，此事付渠儂。但覺平生湖海，除了醉吟風月，此外百無功。毫髮皆帝力，更乞鑑湖東。
水調歌頭
作者：辛棄疾
朝代：宋

折盡武昌柳，掛席上瀟湘。二年魚鳥江上，笑我往來忙。富貴何時休問，離別中年堪恨，憔悴鬢成霜。絲竹陶寫耳，急羽且飛觴。序蘭亭，歌赤壁，繡衣香。使君千騎鼓吹，風采漢侯王。莫把驪駒頻唱，可惜南樓佳處，風月已淒涼。在家貧亦好，此語試平章。
水調歌頭
作者：辛棄疾
朝代：宋

文字覷天巧，亭榭定風流。平生丘壑，歲晚也作稻粱謀。五畝園中秀野，一水田將綠繞，䆉稏不勝秋。飯飽對花竹，可是便忘憂。吾老矣，探禹穴，欠東遊。君家風月幾許，白鳥去悠悠。插架牙籤萬軸，射虎南山一騎，容我攬鬚不。更欲勸君酒，百尺臥高樓。
水調歌頭
作者：辛棄疾
朝代：宋

日月如磨蟻，萬事且浮休。君看簷外江水，滾滾自東流。風雨瓢泉夜半，花草雪樓春到，老子已菟裘。歲晚問無恙，歸計橘千頭。夢連環，歌《彈鋏》，賦《登樓》。黃雞白酒，君去村社一番秋。長劍倚天誰問，夷甫諸人堪笑，西北有神州。此事君自了，千古一扁舟。
水調歌頭
作者：辛棄疾
朝代：宋

木末翠樓出，詩眼巧安排。天公一夜，削出四面玉崔嵬。疇昔此山安在，應為先生見挽，萬馬一時來。白鳥飛不盡，卻帶夕陽回。勸公飲，左手蟹，右手杯。人間萬事變滅，今古幾池臺。君看莊生達者，猶對山林皋壤，哀樂未忘懷。我老尚能賦，風月試追陪。
水調歌頭
作者：辛棄疾
朝代：宋

歲歲有黃菊，千載一東籬。悠然政須兩字，長笑退之詩。自古此山元有，何事當時才見，此意有誰知。君起更斟酒，我醉不須辭。回首處，雲正出，鳥倦飛。重來樓上，一句端的與君期。都把軒窗寫遍，更使兒童誦得，歸去來兮辭。萬卷有時用，植杖且耘耔。
水調歌頭
作者：辛棄疾
朝代：宋

泰嶽倚空碧，汶□捲雲寒。萃茲山水奇秀，列宿下人寰。八世家傳素業，一舉手攀丹桂，依約笑談間。賓幕佐儲副，和氣滿長安。分虎符，來近甸，自金鑾。政平訟簡無事，酒社與詩壇。會看沙堤歸去，應使神京再復，款曲問家山。玉佩揖空闊，碧霧翳蒼鸞。
水調歌頭
作者：辛棄疾
朝代：宋

淵明最愛菊，三徑也栽松。何人收拾，千載風味此山中。手把離騷讀遍，自掃落英餐罷，杖屨曉霜濃。皎皎太獨立，更插萬芙蓉。水潺湲，雲澒洞，石巃嵸。素琴濁酒喚客，端有古人風。卻怪青山能巧，政爾橫看成嶺，轉面已成峰。詩句得活法，日月有新工。
水調歌頭
作者：辛棄疾
朝代：宋

白日射金闕，虎豹九關開。見君諫疏頻上，高論挽天回。千古忠肝義膽，萬里蠻煙瘴雨，往事莫驚猜。政恐不免耳，訊息日邊來。笑吾廬，門掩草，徑封苔。未應兩手無用，要把蟹螯杯。說劍論詩餘事，醉舞狂歌欲倒，老子頗堪哀。白髮寧有種，一一醒時栽。
水調歌頭
作者：辛棄疾
朝代：宋

相公倦臺鼎，要伴赤松遊。高牙千里東下，笳鼓萬貔貅。試問東山風月，更著中年絲竹，留得謝公不。孺子宅邊水，雲影自悠悠。佔古語，方人也，正黑頭。穹龜突兀千丈，石打玉溪流。金印沙堤時節，畫棟珠簾雲雨，一醉早歸休。賤子親再拜，西北有神州。
水調歌頭
作者：辛棄疾
朝代：宋

簪履竟晴晝，畫戟插層霄。紅蓮幕底風定，香霧不成飄。螺髻梅妝環列，鳳管檀糟交泰，迴雪無纖腰。觴酒盪寒玉，冰頰醉江潮。頌豐功，祝難老，沸民謠。曉庭梅蕊初綻，定報鼎羹調。龍袞方思勳舊，已覆金甌名姓，行看紫泥褒。重試補天手，高插侍中貂。
水調歌頭
作者：辛棄疾
朝代：宋

萬事一杯酒，長嘆復長歌。杜陵有客，剛賦雲外築婆娑。須信功名兒輩，誰識年來心事，古井不生波。種種看餘發，積雪就中多。二三子，問丹桂，倩素娥。平生螢雪，男兒無奈五車何。看取長安得意，莫恨春風看盡，花柳自蹉砣。今夕且歡笑，明月鏡新磨。
水調歌頭
作者：辛棄疾
朝代：宋

萬事到白髮，日月幾西東。羊腸九折歧路，老我慣經從。竹樹前溪風月，雞酒東家父老，一笑偶相逢。此樂竟誰覺，天外有冥鴻。味平生，公與我，定無同。玉堂金馬，自有佳處著詩翁。好鎖雲煙窗戶，怕入丹青圖畫，飛去了無蹤。此語更痴絕，真有虎頭風。
水調歌頭
作者：辛棄疾
朝代：宋

萬事幾時足，日月自西東。無窮宇宙，人是一粟太倉中。一葛一裘經歲，一缽一瓶終日，老子舊家風。更著一杯酒，夢覺大槐宮。記當年，嚇腐鼠，嘆冥鴻。衣冠神武門外，驚倒幾兒童。休說須彌芥子，看取鵾鵬斥鷃，小大若為同。君欲論齊物，須訪一枝翁。
水調歌頭
作者：辛棄疾
朝代：宋

落日古城角，把酒勸君留。長安路遠，何事風雪敝貂裘。散盡黃金身世，不管秦樓人怨，歸計狎沙鷗。明夜扁舟去，和月載離愁。功名事，身未老，幾時休。詩書萬卷，致身須到古伊周。莫學班超投筆，縱得封侯萬里，憔悴老邊州。何處依劉客，寂寞賦《登樓》。
水調歌頭
作者：辛棄疾
朝代：宋

落日塞塵起，胡騎獵清秋。漢家組練十萬，列艦聳高樓。誰道投鞭飛渡，憶昔鳴髇血汙，風雨佛狸愁。季子正年少，匹馬黑貂裘。今老矣，搔白首，過揚州。倦遊欲去江上，手種橘千頭。二客東南名勝，萬卷詩書事業，嘗試與君謀。莫射南山虎，直覓富民侯。
水調歌頭
作者：辛棄疾
朝代：宋

說與西湖客，觀水更觀山。淡妝濃抹西子，喚起一時觀。種柳人今天上，對酒歌翻《水調》，醉墨卷秋瀾。老子興不淺，歌舞莫教閒。看尊前，輕聚散，少悲歡。城頭無限今古，落日曉霜寒。誰唱黃雞白酒，猶記紅旗清夜，千騎月臨關。莫說西州路，且盡一杯看。
水調歌頭
作者：辛棄疾
朝代：宋

造物故豪縱，千里玉鸞飛。等閒更把，萬斛瓊粉蓋頗黎。好卷垂虹千丈，只放冰壺一色，雲海路應迷。老子舊遊處，回首夢耶非。謫仙人，鷗鳥伴，兩忘機。掀髯把酒一笑，詩在片帆西。寄語煙波舊侶，聞道蓴鱸正美，休制芰荷衣。上界足官府，汗漫與君期。
水調歌頭
作者：辛棄疾
朝代：宋

酒罷且勿起，重挽史君須。一身都是和氣，別去意何如。我輩情鍾休問，父老田頭說尹，淚落獨憐渠。秋水見毛髮，千尺定無魚。望清闕，左黃閣，右紫樞。東風桃李陌上，下馬拜除書。屈指吾生餘幾，多病故人痛飲，此事正愁餘。江湖有歸雁，能寄草堂無。
水調歌頭
作者：辛棄疾
朝代：宋

長恨復長恨，裁作短歌行。何人為我楚舞，聽我楚狂聲。餘既滋蘭九畹，又樹蕙之百畝，秋菊更餐英。門外滄浪水，可以濯吾纓。一杯酒，問何似，身後名。人間萬事，□□常重泰山輕。悲莫悲生離別，樂莫樂新相識，兒女古今情。富貴非吾事，歸與白鷗盟。
水調歌頭
作者：辛棄疾
朝代：宋

頭白齒牙缺，君勿笑衰翁。無窮天地今古，人在四之中。臭腐神奇俱盡，貴賤賢愚等耳，造物也兒童。老佛更堪笑，談妙說虛空。坐堆豗，行荅颯，立龍鍾。有時三盞兩盞，淡酒醉濛鴻。四十九年前事，一百八盤狹路，拄杖倚牆東。老境何所似，只與少年同。
水調歌頭
作者：辛棄疾
朝代：宋

高馬勿捶面，千里事難量。長魚變化雲雨，無使寸鱗傷。一壑一丘吾事，一斗一石皆醉，風月幾千場。須作蝟毛磔，筆作劍鋒長。我憐君，痴絕似，顧長康。綸巾羽扇顛倒，又似竹林狂。解道澄江如練，準備停雲堂上，千首買秋光。怨調為誰賦，一斛貯檳榔。
江城子
作者：辛棄疾
朝代：宋

留仙初試砑羅裙。小腰身。可憐人。江國幽香，曾向雪中聞。過盡東園桃與李，還見此，一枝春。庾郎襟度最清真。挹芳塵。便情親。南館花深，清夜駐行雲。拼卻日高呼不起，燈半滅，酒微醺。
江山慶雲橋·其一
作者：辛棄疾
朝代：宋

草梢出水已無多，村路瀰漫奈雨何。
水底有橋橋有月，只今平地怕風波。
江山慶雲橋·其二
作者：辛棄疾
朝代：宋

斷崖老樹互撐拄，白水綠畦相灌輸。
焉得溪南一邱壑，放船畫作歸來圖。
江神子·江城子
作者：辛棄疾
朝代：宋

一川松竹任橫斜。有人家。被雲遮。雪後疏梅，時見兩三花。比□桃源溪上路，風景好，不爭多。旗亭有酒徑須賒。晚寒些。怎禁他。醉裡匆匆，歸騎自隨車。白髮蒼顏吾老矣，只此地，是生涯。
江神子·江城子
作者：辛棄疾
朝代：宋

亂雲擾擾水潺潺。笑溪山。幾時閒。更覺桃源，人去隔仙凡。萬壑千巖樓外雪，瓊作樹，玉為欄。倦遊回首且加餐。短篷寒。畫圖間。見說嬌顰，擁髻待君看。二月東湖湖上路，官柳嫩，野梅殘。
江神子·江城子
作者：辛棄疾
朝代：宋

五雲高處望西清。玉階升。棣華榮。築屋溪頭，樓觀畫難成。長夜笙歌還起問，誰放月，又西沉。家傳《鴻寶》舊知名。看長生。奉嚴宸。且把風流，水北畫耆英。咫尺西風詩酒社，石鼎句，要彌明。
江神子·江城子
作者：辛棄疾
朝代：宋

兩輪屋角走如梭。太忙些。怎禁他。擬倩何人，天上勸羲娥。何似從容來小住，傾美酒，聽高歌。人生今古不須磨。積教多。似塵沙。未必堅牢，劃地事堪嗟。漫道長生學不得，學得後，待如何。
江神子·江城子
作者：辛棄疾
朝代：宋

剩雲殘日弄陰晴。晚山明。小溪橫。枝上綿蠻，休作斷腸聲。但是青山山下路，春到處，總堪行。當年彩筆賦《蕪城》。憶平生。若為情。試取靈槎，歸路問君平。花底夜深寒色重，須拼卻，玉山傾。
江神子·江城子
作者：辛棄疾
朝代：宋

寶釵飛鳳鬢驚鸞。望重歡。水雲寬。腸斷新來，翠被□香殘。待得來時春盡也，梅著子，筍成竿。湘筠簾卷淚痕斑。珮聲閒。玉垂環。個裡溫柔，容我老其間。卻笑將軍三羽箭，何日去，定天山。
江神子·江城子
作者：辛棄疾
朝代：宋

暗香橫路雪垂垂。晚風吹。曉風吹。花意爭春，先出歲寒枝。畢竟一年春事了，緣太早，卻成遲。未應全是雪霜姿。欲開時。未開時。粉面朱唇，一半點胭脂。醉裡謗花花莫恨，渾冷淡，有誰知。
江神子·江城子
作者：辛棄疾
朝代：宋

梅梅柳柳鬥纖穠。亂山中。為誰容。試著春衫，依舊怯東風。何處踏青人未去，呼女伴，認驕驄。兒家門戶幾重重。記相逢。畫橋東。明日重來，風雨暗殘紅。可惜行雲春不管，裙帶褪，鬢雲松。
江神子·江城子
作者：辛棄疾
朝代：宋

梨花著雨晚來晴。月朧明。淚縱橫。繡閣香濃，深鎖鳳簫聲。未必人知春意思，還獨自，繞花行。酒兵昨夜壓愁城。太狂生。轉關情。寫盡胸中，磈磊未全平。卻與平章珠玉價，看醉裡，錦囊傾。
江神子·江城子
作者：辛棄疾
朝代：宋

玉簫聲遠憶驂鸞。幾悲歡。帶羅寬。且對花前，痛飲莫留殘。歸去小窗明月在，雲一縷，玉千竿。吳霜應點鬢雲斑。綺窗閒。夢連環。說與東風，歸意有無間。芳草姑蘇臺下路，和淚看，小屏山。
江神子·江城子
作者：辛棄疾
朝代：宋

看君人物漢西都。過吾廬。笑談初。便說公卿，元自要通儒。一自梅花開了後，長怕說，賦歸歟。而今別恨滿江湖。怎消除。算何如。杖屨當時，聞早放教疏。今代故交新貴後，渾不寄，數行書。
江神子·江城子
作者：辛棄疾
朝代：宋

簟鋪湘竹帳垂紗。醉眠些。夢天涯。一枕驚回，水底沸鳴蛙。借問喧天成鼓吹，良自苦，為官哪。心空喧靜不爭多。病維摩。意云何。掃地燒香，且看散天花。斜日綠陰枝上噪，還又問，是蟬麼。
江行弔宋齊邱
作者：辛棄疾
朝代：宋

嘗笑韓非死說難，先生事業最相關。
能令父子君臣際，常在干戈揖遜間。
秋浦山高明月在，丹陽人去晚風閑。
可憐千古長江水，不與渠儂洗厚顔。
江郎山和韻
作者：辛棄疾
朝代：宋

三峰一一青如削，卓立千尋不可干。
正直相扶無倚傍，撐持天地與人看。
洞仙歌
作者：辛棄疾
朝代：宋

冰姿玉骨，自是清涼〔態〕。此度濃妝為誰改。向竹籬茅舍，幾誤佳期。招伊怪，滿臉顏紅微帶。壽陽妝鑑裡，應是承恩，纖手重勻異香在。怕等閒、春未到，雪裡先開，風流㬠、說與群芳不解。更總做、北人未識伊，據品調，難作杏花看待。
洞仙歌
作者：辛棄疾
朝代：宋

婆娑欲舞，怪青山歡喜。分得清溪半篙水。記平沙鷗鷺，落日漁樵，湘江上，風景依然如此。東籬多種菊，待學淵明，酒興詩情不相似。十里漲春波，一棹歸來，只做個、五湖范蠡。是則是、一般弄扁舟，爭知道，他家有個西子。
洞仙歌
作者：辛棄疾
朝代：宋

松關桂嶺，望青蔥無路。費盡銀鉤榜佳處。悵空山歲晚，窈窕誰來，須著我，醉臥石樓風雨。仙人瓊海上，握手當年，笑許君攜半山去。劖疊嶂，卷飛泉，洞府淒涼，又卻怪、先生多取。怕夜半、羅浮有時還，好長把雲煙，再三遮住。
洞仙歌
作者：辛棄疾
朝代：宋

江頭父老，說新來朝野。都道今年太平也。見朱顏綠鬢，玉帶金魚，相公是，舊日中朝司馬。遙知宣勸處，東閣華燈，別賜《仙韶》接元夜。問天上、幾多春，只是人間，但長見、精神如畫。好都取、山河獻君王，看父子貂蟬，玉京迎駕。
洞仙歌
作者：辛棄疾
朝代：宋

舊交貧賤，太半成新貴。冠蓋門前幾行李。看匆匆西笑，爭出山來，憑誰問，小草何如遠志。悠悠今古事。得喪乘除，暮四朝三又何異。任掀天勳業，冠古文章，有幾個、笙歌晚歲。況滿屋貂蟬未為榮，記裂土分茅，是公家世。
洞仙歌
作者：辛棄疾
朝代：宋

賢愚相去，算其間能幾。差以毫釐繆千里。細思量義利，舜蹠之分，孳孳者，等是雞鳴而起。味甘終易壞，歲晚還知，君子之交淡如水。一餉聚飛蚊，其響如雷，深自覺、昨非今是。羨安樂窩中泰和湯，更劇飲，無過半醺而已。
洞仙歌
作者：辛棄疾
朝代：宋

飛流萬壑，共千巖爭秀。孤負平生弄泉手。嘆輕衫短帽，幾許紅塵，還自喜，濯發滄浪依舊。人生行樂耳，身後虛名，何似生前一杯酒。便此地、結吾廬，待學淵明，更手種、門前五柳。且歸去、父老約重來，問如此青山，定重來否。
浣溪沙
作者：辛棄疾
朝代：宋

儂是嶔崎可笑人。不妨開口笑時頻。有人一笑坐生春。歌欲顰時還淺笑，醉逢笑處卻輕顰。宜顰宜笑越精神。
浣溪沙
作者：辛棄疾
朝代：宋

北隴田高踏水頻。西溪禾早已嘗新。隔牆沽酒□纖鱗。忽有微涼何處雨，更無留影霎時雲。賣瓜聲過竹邊村。
浣溪沙
作者：辛棄疾
朝代：宋

壽酒同斟喜有餘。朱顏卻對白髭鬚。兩人百歲恰乘除。婚嫁剩添兒女拜，平安頻拆外家書。年年堂上壽星圖。
浣溪沙
作者：辛棄疾
朝代：宋

妙手都無斧鑿瘢。飽參佳處卻成顰。恰如春入浣花村。筆墨今宵光有豔，管絃從此悄無言。主人席次兩眉軒。
浣溪沙
作者：辛棄疾
朝代：宋

寸步人間百尺樓。孤城春水一沙鷗。天風吹樹幾時休。突兀趁人山石狠，朦朧避路野花羞。人家平水廟東頭。
浣溪沙
作者：辛棄疾
朝代：宋

強欲加餐竟未佳。只宜長伴病僧齋。心似風吹香篆過，也無灰。山上朝來雲出岫，隨風一去未曾回。次第前村行雨了，合歸來。
浣溪沙
作者：辛棄疾
朝代：宋

新葺茅簷次第成。青山恰對小窗橫。去年曾共燕經營。病怯杯盤甘止酒，老依香火苦翻經。夜來依舊管絃聲。
浣溪沙
作者：辛棄疾
朝代：宋

未到山前騎馬回。風吹雨打已無梅。共誰消遣兩三杯。一似舊時春意思，百無是處老形骸。也曾頭上帶花來。
浣溪沙
作者：辛棄疾
朝代：宋

梅子熟時到幾回。桃花開後不須猜。重來松竹意徘徊。慣聽禽聲渾可譜，飽觀魚陣已能排。晚雲挾雨喚歸來。
浣溪沙
作者：辛棄疾
朝代：宋

歌串如珠個個勻。被花勾引笑和顰。向來驚動畫梁塵。莫倚笙歌多樂事，相看紅紫又拋人。舊巢還有燕泥新。
浣溪沙
作者：辛棄疾
朝代：宋

父老爭言雨水勻。眉頭不似去年顰。殷勤謝卻甑中塵。啼鳥有時能勸客，小桃無賴已撩人。梨花也作白頭新。
浣溪沙
作者：辛棄疾
朝代：宋

百世孤芳肯自媒。直須詩句與推排。不然喚近酒邊來。自有淵明方有菊，若無和靖即無梅。只今何處向人開。
浣溪沙
作者：辛棄疾
朝代：宋

細聽春山杜宇啼。一聲聲是送行詩。朝來白鳥揹人飛。對鄭子真岩石臥，趁陶元亮菊花期。而今堪誦北山移。
浣溪沙
作者：辛棄疾
朝代：宋

總把平生入醉鄉。大都三萬六千場。今古悠悠多少事，莫思量。微有寒些春雨好，更無尋處野花香。年去年來還又笑，燕飛忙。
浣溪沙
作者：辛棄疾
朝代：宋

臺倚崩崖玉滅瘢。青山卻作捧心顰。遠林煙火幾家村。引入滄浪魚得計，展成寥闊鶴能言。幾時高處見層軒。
浣溪沙
作者：辛棄疾
朝代：宋

花向今朝粉面勻。柳因何事翠眉顰。東風吹雨細於塵。自笑好山如好色，只今懷樹更懷人。閒愁閒恨一番新。
浣溪沙
作者：辛棄疾
朝代：宋

草木於人也作疏。秋來咫尺共榮枯。空山晚翠孰華餘。孤竹君窮猶抱節，赤松子嫩已生須。主人相愛肯留無。
浣溪沙
作者：辛棄疾
朝代：宋

豔杏夭桃兩行排。莫攜歌舞去相催。次第未堪供醉眼，去年栽。春意才從梅里過，人情都向柳邊來。咫尺東家還又有，海棠開。
浣溪沙
作者：辛棄疾
朝代：宋

這裡裁詩話別離。那邊應是望歸期。人言心急馬行遲。去雁無憑傳錦字，春泥抵死汙人衣。海棠過了有荼䕷。
浣溪沙
作者：辛棄疾
朝代：宋

酒面低迷翠被重。黃昏院落月朦朧。墮髻啼妝孫壽醉，泥秦宮。試問花留春幾日，略無人管雨和風。瞥向綠珠樓下見，墜殘紅。
浪淘沙
作者：辛棄疾
朝代：宋

不肯過江東。玉帳匆匆。至今草木憶英雄。唱著虞兮當日曲，便舞春風。兒女此情同。往事朦朧。湘娥竹上淚痕濃。舜蓋重瞳堪痛恨，羽又重瞳。
浪淘沙
作者：辛棄疾
朝代：宋

身世酒杯中。萬事皆空。古來三五個英雄。雨打風吹何處是，漢殿秦宮。夢入少年叢。歌舞匆匆。老僧夜半誤鳴鐘。驚起西窗眠不得，卷地西風。
浪淘沙
作者：辛棄疾
朝代：宋

金玉舊情懷。風月追陪。扁舟千里興佳哉。不似子猷行半路，卻棹船回。來歲菊花開。記我清杯。西風雁過瑱山臺。把似倩他書不到，好與同來。
添字浣溪沙·山花子
作者：辛棄疾
朝代：宋

句裡明珠字字排。多情應也被春催。怪得名花和淚送，雨中栽。赤腳未安芳斛穩，娥眉早把橘枝來。報道錦薰籠底下，麝臍開。
添字浣溪沙·山花子
作者：辛棄疾
朝代：宋

日日閒看燕子飛。舊巢新壘畫簾低。玉曆今朝推戊己，住銜泥。先自春光留不住，那堪更著子規啼。一陣晚香吹不斷，落花溪。
添字浣溪沙·山花子
作者：辛棄疾
朝代：宋

楊柳溫柔是故鄉。紛紛蜂蝶去年場。大率一春風雨事，最難量。滿把攜來紅粉面，堆盤更覺紫芝香。幸自麴生閒去了，又教忙。
添字浣溪沙·山花子
作者：辛棄疾
朝代：宋

記得瓢泉快活時。長年耽酒更吟詩。驀地捉將來斷送，老頭皮。繞屋人扶行不得，閒窗學得鷓鴣啼。卻有杜鵑能勸道，不如歸。
減字木蘭花
作者：辛棄疾
朝代：宋

僧窗夜雨。茶鼎燻爐宜小住。卻恨春風。勾引詩來惱殺翁。狂歌未可。且把一尊料理我。我到亡何。卻聽儂家陌上歌。
減字木蘭花
作者：辛棄疾
朝代：宋

昨朝官告。一百五年村父老。更莫驚疑。剛道人生七十稀。使君喜見。恰限華堂開壽宴。問壽如何。百代兒孫擁太婆。
減字木蘭花
作者：辛棄疾
朝代：宋

盈盈淚眼。往日青樓天樣遠。秋月春花。輸與尋常姊妹家。水村山驛。日暮行雲無氣力。錦字偷裁。立盡西風雁不來。
滿庭芳
作者：辛棄疾
朝代：宋

傾國無媒，入宮見妒，古來顰損蛾眉。看公如月，光彩眾星稀。袖手高山流水，聽群蛙、鼓吹荒池。文章手，直須補袞，藻火粲宗彝。痴兒。公事了，吳蠶纏繞，自吐餘絲。幸一枝粗穩，三徑新治。且約湖邊風月，功名事、欲使誰知。都休問，英雄千古，荒草沒殘碑。
滿庭芳
作者：辛棄疾
朝代：宋

急管哀弦，長歌慢舞，連娟十樣宮眉。不堪紅紫，風雨曉來稀。惟有楊花飛絮，依舊是、萍滿芳池。酴醿在，青虯快剪，插遍古銅彝。誰將春色去，鸞膠難覓，絃斷朱絲。恨牡丹多病，也費醫治。夢裡尋春不見，空腸斷、怎得春知。休惆悵，一觴一詠，須刻右軍碑。
滿庭芳
作者：辛棄疾
朝代：宋

柳外尋春，花邊得句，怪公喜氣軒眉。陽春白雪，清唱古今稀。曾是金鑾舊客，記鳳凰、獨繞天池。揮毫罷，天顏有喜，催賜上方彝。只今江海上，鈞天夢覺，清淚如絲。算除非，痛把酒療花治。明日五湖佳興，扁舟去、一笑誰知。溪堂好，且拼一醉，倚杖讀韓碑。
滿庭芳
作者：辛棄疾
朝代：宋

西崦斜陽，東江流水，物華不為人留。錚然一葉，天下已知秋。屈指人間得意，問誰是、騎鶴揚州。君知我，從來雅意，未老已滄州。無窮身外事，百年能幾，一醉都休。恨兒曹抵死，謂我心憂。況有溪山杖屨，阮籍輩、須我來遊。還堪笑，機心早覺，海上有驚鷗。
滿江紅
作者：辛棄疾
朝代：宋

倦客新豐，貂裘敝、征塵滿目。彈短鋏、青蛇三尺，浩歌誰續。不念英雄江左老，用之可以尊中國。嘆詩書、萬卷致君人，番沈陸。休感嘆，年華促。人易老，歡難足。有玉人憐我，為簪黃菊。且置請纓封萬戶，竟須賣劍酬黃犢。嘆當年、寂寞賈長沙，傷時哭。
滿江紅
作者：辛棄疾
朝代：宋

兩峽嶄巖，問誰佔、清風舊築。更滿眼、雲來鳥去，澗紅山綠。世上無人供笑傲，門前有客休迎肅。怕淒涼、無物伴君時，多栽竹。風采妙，凝冰玉。詩句好，餘膏馥。嘆只今人物，一夔應足。人似秋鴻無定住，事如飛彈須園熟。笑君侯、陪酒又陪歌，陽春曲。
滿江紅
作者：辛棄疾
朝代：宋

半山佳句，最好是、吹香隔屋。又還怪、冰霜側畔，蜂兒成簇。更把香來薰了月，卻教影去斜侵竹。似神清、骨冷住西湖，何由俗。根老大，穿坤軸。枝夭嫋，蟠龍斛。快酒兵長俊，詩壇高築。一再人來風味惡，兩三杯後花緣熟。記五更、聯句失彌明，龍銜燭。
滿江紅
作者：辛棄疾
朝代：宋

可恨東君，把春去春來無跡。便過眼、等閒輸了，三分之一。晝永暖翻紅杏雨，風晴扶起垂楊力。更天涯、芳草最關情，烘殘日。湘浦岸，南塘驛。恨不盡，愁如積。算年年孤負，對他寒食。便恁歸來能幾許，風流已自非疇昔。憑畫欄、一線數飛鴻，沈空碧。
滿江紅
作者：辛棄疾
朝代：宋

塵土西風，便無限、淒涼行色。還記取、明朝應恨，今宵輕別。珠淚爭垂華燭暗，雁行中斷哀箏切。看扁舟、幸自澀清溪，休催發。白首路，長亭仄。千樹柳，千絲結。怕行人西去，棹歌聲闋。黃卷莫教詩酒汙，玉階不信仙凡隔。但從今、伴我又隨君，佳哉月。
滿江紅
作者：辛棄疾
朝代：宋

天上飛瓊，畢竟向、人間情薄。還又跨、玉龍歸去，萬花搖落。雲破林梢添遠岫，月臨屋角分層閣。記少年、駿馬走韓廬，掀東郭。吟凍雁，嘲飢鵲。人已老，歡猶昨。對瓊瑤滿地，與君酬酢。最愛霏霏迷遠近，卻收擾擾還寥廓。待羔兒、酒罷又烹茶，揚州鶴。
滿江紅
作者：辛棄疾
朝代：宋

天與文章，看萬斛、龍文筆力。聞道是、一詩曾賜，千金顏色。欲說又休新意思，強啼偷笑真訊息。算人人、合與共乘鸞，鑾坡客。傾國豔，難再得。還可恨，還勘憶。看書尋舊錦，衫裁新碧。鶯蝶一春花裡活，可堪風雨飄紅白。問誰家、卻有燕歸梁，香泥溼。
滿江紅
作者：辛棄疾
朝代：宋

家住江南，又過了、清明寒食。花徑裡、一番風雨，一番狼藉。流水暗隨紅粉去，園林漸覺清陰密。算年年、落盡刺桐花，寒無力。庭院靜，空相憶。無說處，閒愁極。怕流鶯乳燕，得知訊息。尺素如今何處也，彩雲依舊無蹤跡。謾教人、羞去上層樓，平蕪碧。
滿江紅
作者：辛棄疾
朝代：宋

宿酒醒時，算只有、清愁而已。人正在、青塗堂上，月華如洗。紙帳梅花歸夢覺，蓴羹鱸鱠秋風起。問人生、得意幾何時，吾歸矣。君若問，相思事。料長在，歌聲裡。這情懷只是，中年如此。明月何妨千里隔，顧君與我何如耳。向尊前、重約幾時來，江山美。
滿江紅
作者：辛棄疾
朝代：宋

幾個輕鷗，來點破、一泓澄綠。更何處、一雙鸂鶒，故來爭浴。細讀離騷還痛飲，飽看修竹何妨肉。有飛泉、日日供明珠，三千斛。春雨滿，秧新谷。閒日永，眠黃犢。看雲連麥壟，雪堆蠶簇。若要足時今足矣，以為未足何時足。被野老、相扶入東園，枇杷熟。
滿江紅
作者：辛棄疾
朝代：宋

快上西樓，怕天放、浮雲遮月。但喚取、玉纖橫笛，一聲吹裂。誰做冰壺浮世界，最憐玉斧修時節。問常娥、孤冷有愁無，應華髮。雲液滿，瓊杯滑。長袖起，清歌咽。嘆十常八九，欲磨還缺。若得長圓如此夜，人情未必看承別。把從前、離恨總成歡，歸時說。
滿江紅
作者：辛棄疾
朝代：宋

我對君侯，長怪見、兩眉陰德。更長夢、玉皇金闕，姓名仙籍。舊歲炊煙渾欲斷，被公扶起千人活。算胸中、除卻五車書，都無物。溪左右，山南北。花遠近，雲朝夕。看風流杖屨，蒼髯如戟。種柳已成陶令宅，散花更滿維摩室。勸人間、且住五千年，如金石。
滿江紅
作者：辛棄疾
朝代：宋

折盡荼䕷，尚留得、一分春色。還記取、青梅如彈，共伊同摘。少日對花昏醉夢，而今醒眼看風月。恨牡丹、笑我倚東風，形如雪。人漸遠，君休說。榆莢陣，菖蒲藥。算不因風雨，只因鶗鴂。老冉冉兮花共柳，是棲棲者蜂和蝶。也不因、春去有閒愁，因離別。
滿江紅
作者：辛棄疾
朝代：宋

敲碎離愁，紗窗外、風搖翠竹。人去後、吹簫聲斷，倚樓人獨。滿眼不堪三月暮，舉頭已覺千山綠。但試將、一紙寄來書，從頭讀。相思字，空盈幅。相思意，何時足。滴羅襟點點，淚珠盈掬。芳草不迷行客路，垂楊只礙離人目。最苦是、立盡月黃昏，欄干曲。
滿江紅
作者：辛棄疾
朝代：宋

曲幾蒲團，方丈裡、君來問疾。更夜雨、匆匆別去，一杯南北。萬事莫侵閒鬢髮，百年正要佳眠食。最難忘、此語重殷勤，千金直。西崦路，東岩石。攜手處，今陳跡。望重來猶有，舊盟如日。莫信蓬萊風浪隔，垂天自有扶搖力。對梅花、一夜苦相思，無訊息。
滿江紅
作者：辛棄疾
朝代：宋

湖海平生，算不負、蒼髯如戟。聞道是、君王著意，太平長策。此老自當兵十萬，長安正在天西北。便鳳凰、飛詔下天來，催歸急。車馬路，兒童泣。風雨暗，旌旗溼。看野梅官柳，東風訊息。莫向蔗庵追語笑，只今松竹無顏色。問人間、誰管別離愁，杯中物。
滿江紅
作者：辛棄疾
朝代：宋

漢水東流，都洗盡、髭鬍膏血。人盡說、君家飛將，舊時英烈。破敵金城雷過耳，談兵玉帳冰生頰。想王郎、結髮賦從戎，傳遺業。腰間劍，聊彈鋏。尊中酒，堪為別。況故人新擁，漢壇旌節。馬革裹屍當自誓，蛾眉伐性休重說。但從今、記取楚樓風，裴臺月。
滿江紅
作者：辛棄疾
朝代：宋

照影溪梅，悵絕代、幽人獨立。更小駐、雍容千騎，羽觴飛急。琴裡新聲風響珮，筆端醉墨鴉棲壁。是使君、文度舊知名，方相識。清可漱，泉長滴。高欲臥，雲還溼。快晚風吹贈，滿懷空碧。寶馬嘶歸紅旆動，團龍試碾銅瓶泣。怕他年、重到路應迷，桃源客。
滿江紅
作者：辛棄疾
朝代：宋

瘴雨蠻煙，十年夢、尊前休說。春正好、故園桃李，待君花發。兒女燈前和淚拜，雞豚社裡歸時節。看依然、舌在齒牙牢，心如鐵。治國手，封侯骨。騰漢漫，排閶闔。待十分做了，詩書勳業。常日念君歸去好，而今卻恨中年別。笑江頭、明月更多情，今宵缺。
滿江紅
作者：辛棄疾
朝代：宋

直節堂堂，看夾道、冠纓拱立。漸翠谷、群仙東下，珮環聲急。聞道天峰飛墮地，傍湖千丈開青壁。是當年、玉斧削方壺，無人識。山木潤，琅玕溼。秋露下，瓊珠滴。向危亭橫跨，玉淵澄碧。醉舞且搖鸞鳳影，浩歌莫遣魚龍泣。恨此中、風月本吾家，今為客。
滿江紅
作者：辛棄疾
朝代：宋

笑拍洪崖，問千丈、翠巖誰削。依舊是、西風白馬，北村南郭。似整復斜僧屋亂，欲吞還吐林煙薄。覺人間、萬事到秋來，都搖落。呼斗酒，同君酌。□小隱，尋幽約。且丁寧休負，北山猿鶴。有鹿從渠求鹿夢，非魚定未知魚樂。正仰看、飛鳥卻應人，回頭錯。
滿江紅
作者：辛棄疾
朝代：宋

笳鼓歸來，舉鞭問、何如諸葛。人道是、匆匆五月，渡瀘深入。白羽風生貔虎噪，青溪路斷猩鼯泣。早紅塵、一騎落平岡，捷書急。三萬卷，龍韜客。渾未得，文章力。把詩書馬上，笑驅鋒鏑。金印明年如斗大，貂蟬卻自兜鍪出。待刻公、勳業到□雲，浯溪石。
滿江紅
作者：辛棄疾
朝代：宋

紫陌飛塵，望十里、雕鞍繡轂。春未老、已驚臺榭，瘦紅肥綠。睡雨海棠猶倚醉，舞風楊柳難成曲。問流鶯、能說故園無，曾相熟。巖泉上，飛鳧浴。巢林下，棲禽宿。恨荼䕷開晚，謾翻船玉。蓮社豈堪談昨夢，蘭亭何處尋遺墨。但羈懷、空自倚鞦韆，無心蹴。
滿江紅
作者：辛棄疾
朝代：宋

絕代佳人，曾一笑、傾城傾國。休更嘆、舊時清鏡，而今華髮。明日伏波堂上客，老當益壯翁應說。恨苦遭、鄧禹笑人來，長寂寂。詩酒社，江山筆。松菊徑，雲煙屐。怕一觴一詠，風流弦絕。我夢橫江孤鶴去，覺來卻與君相別。記功名、萬里要吾身，佳眠食。
滿江紅
作者：辛棄疾
朝代：宋

老子平生，原自有、金盤華屋。還又要、萬間寒士，眼前突兀。一舸歸來輕似葉，兩翁相對清如鵠。道如今、吾亦愛吾廬，多松菊。人道是，荒年轂。還又似，豐年玉。甚等閒卻為，鱸魚歸速。野鶴溪邊留杖屨，行人牆外聽絲竹。問近來、風月幾篇詩，三千軸。
滿江紅
作者：辛棄疾
朝代：宋

落日蒼茫，風才定、片帆無力。還記得、眉來眼去，水光山色。倦客不知身近遠，佳人已卜歸訊息。便歸來、只是賦行雲，襄王客。些個事，如何得。知有恨，休重憶。但楚天特地，暮雲凝碧。過眼不如人意事，十常八九今頭白。笑江州、司馬太多情，青衫溼。
滿江紅
作者：辛棄疾
朝代：宋

蜀道登天，一杯送、繡衣行客。還自嘆、中年多病，不堪離別。東北看驚諸葛《表》，西南更草相如《檄》。把功名、收拾付君侯，如椽筆。兒女淚，君休滴。荊楚路，吾能說。要新詩準備，廬江山色。赤壁磯頭千古浪，銅鞮陌上三更月。正梅花、萬里雪深時，須相憶。
滿江紅
作者：辛棄疾
朝代：宋

過眼溪山，怪都似、舊時曾識。是夢裡、尋常行遍，江南江北。佳處徑須攜杖去，能消幾兩平生屐。笑塵埃、三十九年非，長為客。吳楚地，東南拆。英雄事，曹劉敵。被西風吹盡，了無陳跡。樓觀才成人已去，旌旗未卷頭先白。嘆人間、哀樂轉相尋，今猶昔。
滿江紅
作者：辛棄疾
朝代：宋

風捲庭梧，黃葉墜、新涼如洗。一笑折、秋英同賞，弄香挼蕊。天遠難窮休久望，樓高欲下還重倚。拼一襟、寂寞淚彈秋，無人會。今古恨，沈荒壘。悲歡事，隨流水。想登樓青鬢，未堪憔悴。極目煙橫山數點，孤舟月淡人千里。對嬋娟、從此話離愁，金尊裡。
滿江紅
作者：辛棄疾
朝代：宋

鵬翼垂空，笑人世、蒼然無物。還又向、九重深處，玉階山立。袖裡珍奇光五色，他年要補天西北。且歸來、談笑護長江，波澄碧。佳麗地，文章伯。金縷唱，紅牙拍。看尊前飛下，日邊訊息。料想寶香黃閣夢，依然畫舫青溪笛。待如今、端的約鍾山，長相識。
漁家傲
作者：辛棄疾
朝代：宋

道德文章傳幾世。到君合上三臺位。自是君家門戶事。當此際。鬼山正抱西江水。三萬六千排日醉。鬢毛只恁青青地。江裡石頭爭獻瑞。分明是。中間有個長生字。
漁家傲
作者：辛棄疾
朝代：宋

風月小齋模畫舫。綠窗朱戶江湖樣。酒是短橈歌是槳。和情放。醉鄉穩到無風浪。自有拍浮千斛釀。從教日日蒲桃漲。門外獨醒人也訪。同俯仰。賞心卻在鴟夷上。
玉樓春
作者：辛棄疾
朝代：宋

三三兩兩誰家女。聽取鳴禽枝上語。提壺沽酒已多時，婆餅焦時須早去。醉中忘卻來時路。借問行人家住處。只尋古廟那邊行，更過溪南烏桕樹。
玉樓春
作者：辛棄疾
朝代：宋

人間反覆成雲雨。鳧雁江湖來又去。十千一斗飲中仙，一百八盤天上路。舊時楓葉吳江句。今日錦囊無著處。看封關外水雲侯，剩按山中詩酒部。
玉樓春
作者：辛棄疾
朝代：宋

何人半夜推山去。四面浮雲猜是汝。常時相對兩三峰，走遍溪頭無覓處。西風瞥起雲橫渡。忽見東南天一柱。老僧拍手笑相誇，且喜青山依舊住。
玉樓春
作者：辛棄疾
朝代：宋

君如九醞臺黏𧣴我似茅柴風味短。幾時秋水美人來，長恐扁舟乘興懶。高懷自飲無人勸。馬有青芻奴白飯。向來珠履玉簪人，頗覺斗量車載滿。
玉樓春
作者：辛棄疾
朝代：宋

客來底事逢迎晚。竹裡鳴禽尋未見。日高猶苦聖賢中，門外誰酣蠻觸戰。多方為渴尋泉遍。何日成陰松種滿。不辭長向水雲來，只怕頻煩魚鳥倦。
玉樓春
作者：辛棄疾
朝代：宋

少年才把笙歌𧣴夏日非長秋夜短。因他老病不相饒，把好心情都做懶。故人別後書來勸。乍可停杯強吃飯。云何相遇酒邊時，卻道達人須飲滿。
玉樓春
作者：辛棄疾
朝代：宋

山行日日妨風雨。風雨晴時君不見。牆頭塵滿短轅車，門外人行芳草路。南城東野應聯句。好記琅玕題字處。也應竹裡著行廚，已向甕頭防吏部。
玉樓春
作者：辛棄疾
朝代：宋

往年巃嵸堂前路。路上人誇通判雨。去年拄杖過瓢泉，縣吏垂頭民笑語。學窺聖處文章古。清到窮時風味苦。尊前老淚不成行，明日送君天上去。
玉樓春
作者：辛棄疾
朝代：宋

悠悠莫向文山去。要把襟裾牛馬汝。遙知書帶草邊行，正在雀羅門裡住。平生插架昌黎句。不似拾柴東野苦。侵天且擬鳳凰巢，掃地從他鸖鵒舞。
玉樓春
作者：辛棄疾
朝代：宋

有無一理誰差別。樂令區區渾未達。事言無處未嘗無，試把所無憑理說。伯夷飢採西山蕨。何異搗齏餐杵鐵。仲尼去衛又之陳，此是乘車入鼠穴。
玉樓春
作者：辛棄疾
朝代：宋

江頭一帶斜陽樹。總是六朝人住處。悠悠興廢不關心，惟有沙洲雙白鷺。仙人磯下多風雨。好卸征帆留不住。直須抖擻盡塵埃，卻趁新涼秋水去。
玉樓春
作者：辛棄疾
朝代：宋

無心雲自來還去。元共青山相爾汝。霎時迎雨障崔嵬，雨過卻尋歸路處。侵天翠竹何曾度。遙見屹然星砥柱。今朝不管亂雲深，來伴仙翁山下住。
玉樓春
作者：辛棄疾
朝代：宋

狂歌擊碎村醪𧣴欲舞還憐衫袖短。身如溪上釣磯閒，心似道旁官堠懶。山中有酒提壺勸。好語多君堪鮓飯。至今有句落人間，渭水西風黃葉滿。
玉樓春
作者：辛棄疾
朝代：宋

琵琶亭畔多芳草。時對香爐峰一笑。偶然重傍玉溪東，不是白頭誰覺老。普陀大士神通妙。影入石頭光了了。看來持獻可無言，長似慈悲顏色好。
玉樓春
作者：辛棄疾
朝代：宋

瘦筇倦作登高去。卻怕黃花相爾汝。嶺頭拭目望龍安，更在雲煙遮斷處。思量落帽人風度。休說當年功紀柱。謝公直是愛東山，畢竟東山留不住。
玉樓春
作者：辛棄疾
朝代：宋

青山不會乘雲去。怕有愚公驚著汝。人間踏地出租錢，借使移將無著處。三星昨夜光移度。妙語來題橋上柱。黃花不插滿頭歸，定倩白雲遮且住。
玉樓春
作者：辛棄疾
朝代：宋

風前欲勸春光住。春在城南芳草路。未隨流落水邊花，且作飄零泥上絮。鏡中已覺星星誤。人不負春春自負。夢迴人遠許多愁，只在梨花風雨處。
玉真書院經德堂
作者：辛棄疾
朝代：宋

平生經德幾人知，莫忘當年兩字師。
絕代本無空谷歎，逢人且覓瑱山詩。
千章古木陰濃處，萬卷藏書讀盡時。
却把一杯堂上笑，世間多少噉名兒。
玉蝴蝶
作者：辛棄疾
朝代：宋

古道行人來去，香紅滿樹，風雨殘花。望斷青山，高處都被雲遮。客重來、風流觴詠，春已去、光景桑麻。苦無多。一條垂柳，兩個啼鴉。人家。疏疏翠竹，陰陰綠樹，淺淺寒沙。醉兀籃輿，夜來豪飲太狂些。到如今、都齊醒卻，只依舊、無奈愁何。試聽呵。寒食近也，且住為佳。
玉蝴蝶
作者：辛棄疾
朝代：宋

貴賤偶然，渾似隨風簾幌，籬落飛花。空使兒曹，馬上羞面頻遮。向空江、誰捐玉珮，寄離恨、應折疏麻。暮雲多。佳人何處，數盡歸鴉。儂家。生涯蠟屐，功名破甑，交友摶沙。往日曾論，淵明似勝臥龍些。記從來、人生行樂，休更問、日飲亡何。快堪呵。裁詩未穩，得酒良佳。
王孫信·尋芳草
作者：辛棄疾
朝代：宋

有得許多淚。又閒卻、許多鴛被。枕頭兒、放處都不是。舊家時、怎生睡。更也沒書來，那堪被、雁兒調戲。道無書、卻有書中意。排幾個、人人字。
瑞鷓鴣
作者：辛棄疾
朝代：宋

暮年不賦短長詞。和得淵明數首詩。君自不歸歸甚易，今猶未足足何時。偷閒定向山中老，此意須教鶴輩知。聞道只今秋水上，故人曾榜《北山移》。
瑞鷓鴣
作者：辛棄疾
朝代：宋

期思溪上日千回。樟木橋邊酒數杯。人影不隨流水去，醉顏重帶少年來。疏蟬響澀林逾靜，冷蝶飛輕菊半開。不是長卿終慢世，只緣多病又非才。
瑞鷓鴣
作者：辛棄疾
朝代：宋

江頭日日打頭風。憔悴歸來邴曼容。鄭賈正應求死鼠，葉公豈是好真龍。孰居無事陪犀首，未辦求封遇萬松。卻笑千年曹孟德，夢中相對也龍鍾。
瑞鷓鴣
作者：辛棄疾
朝代：宋

聲名少日畏人知。老去行藏與願違。山草舊曾呼遠志，故人今又寄當歸。何人可覓安心法，有客來觀杜德機。卻笑使君那得似，清江萬頃白鷗飛。
瑞鷓鴣
作者：辛棄疾
朝代：宋

膠膠擾擾幾時休。一出山來不自由。秋水觀中山月夜，停雲堂下菊花秋。隨緣道理應須會，過分功名莫強求。先自一身愁不了，那堪愁上更添愁。
生查子
作者：辛棄疾
朝代：宋

一天霜月明，幾處砧聲起。客夢已難成，秋色無邊際。旦夕是重陽，菊有黃花蕊。只怕又登高，未飲心先醉。
生查子
作者：辛棄疾
朝代：宋

去年燕子來，簾幕深深處。香徑得泥歸，都把琴書汙。今年燕子來，誰聽呢喃語。不見捲簾人，一陣黃昏雨。
生查子
作者：辛棄疾
朝代：宋

悠悠萬世功，矻矻當年苦。魚自入深淵，人自居平土。紅日又西沉，白浪長東去。不是望金山，我自思量禹。
生查子
作者：辛棄疾
朝代：宋

昨宵醉裡行，山吐三更月。不見可憐人，一夜頭如雪。今宵醉裡歸，明月關山笛。收拾錦囊詩，要寄揚雄宅。
生查子
作者：辛棄疾
朝代：宋

梅子褪花時，直與黃梅接。煙雨幾曾開，一春江裡活。富貴使人忙，也有閒時節。莫作路旁花，長教人看殺。
生查子
作者：辛棄疾
朝代：宋

溪邊照影行，天在清溪底。天上有行雲，人在行雲裡。高歌誰和餘，空谷清音起。非鬼亦非仙，一曲桃花水。
生查子
作者：辛棄疾
朝代：宋

漫天春雪來，才抵梅花半。最愛雪邊人，楚些裁成亂。雪兒偏解歌，只要金盃滿。誰道雪天寒，翠袖闌干暖。
生查子
作者：辛棄疾
朝代：宋

百花頭上開，冰雪寒中見。霜月定相知，先識春風面。主人情意深，不管江妃怨。折我最繁枝，還許冰壺薦。
生查子
作者：辛棄疾
朝代：宋

誰傾滄海珠，簸弄千明月。喚取酒邊來，軟語裁春雪。人間無鳳凰，空費穿雲笛。醉倒卻歸來，松菊陶潛宅。
生查子
作者：辛棄疾
朝代：宋

青山招不來，偃蹇誰憐汝。歲晚太寒生，喚我溪邊住。山頭明月來，本在高高處。夜夜入清溪，聽讀《離騷》去。
生查子
作者：辛棄疾
朝代：宋

青山非不佳，未解留儂住。赤腳踏滄浪，為愛清溪故。朝來山鳥啼，勸上山高處。我意不關渠，自要尋蘭去。
生查子
作者：辛棄疾
朝代：宋

高人千丈崖，千古儲冰雪。六月火雲時，一見森毛髮。俗人如盜泉，照眼多昏濁。高處掛吾瓢，不飲吾寧渴。
祝英臺令
作者：辛棄疾
朝代：宋

寶釵分，桃葉渡。煙柳暗南浦。怕上層樓，十日九風雨。斷腸片片飛紅，都無人管，倩誰喚、流鶯聲住。鬢邊覷。試把花卜心期，才簪又重數。羅帳燈昏，嗚咽夢中語。是他春帶愁來，春歸何處。卻不解、將愁歸去。
祝英臺近
作者：辛棄疾
朝代：宋

水縱橫，山遠近。拄杖佔千頃。老眼羞將，水底看山影。試教水動山搖，吾生堪笑，似此個、青山無定。一瓢飲。人問翁愛飛泉，來尋箇中靜。繞屋生喧，怎做靜中境。我眠君且歸休，維摩方丈，待天女、散花時問。
祝英臺近
作者：辛棄疾
朝代：宋

綠楊堤，青草渡。花片水流去。百舌聲中，喚起海棠睡。斷腸幾點愁紅，蹄痕猶在，多應怨、夜來風雨。別情苦。馬蹄踏遍長亭，歸期又成誤。簾卷青樓，回首在何處。畫梁燕子雙雙，能言能語，不解說、相思一句。
移竹
作者：辛棄疾
朝代：宋

每因種樹悲年事，待看成陰是幾時。
眼見子孫孫又子，不如栽竹繞園池。
第四子學春秋發憤不輟書以勉之
作者：辛棄疾
朝代：宋

春雨晝連夜，春江冷欲冰。
清愁殊浩蕩，莫景劇飛騰。
身是歸休客，心如入定僧。
西園曾到不，要學仲舒能。
答余叔良和韻
作者：辛棄疾
朝代：宋

東舍延朝爽，西林媚夕曛。
有生同擾擾，何路出紛紛。
暖日鵷鸞伴，空山鳥獸羣。
本來同一致，休笑衆人醺。
糖多令·唐多令
作者：辛棄疾
朝代：宋

淑景鬥清明。和風拂面輕。小杯盤、同集郊坰。著個簥兒不肯上，須索要、大家行。行步漸輕盈。行行笑語頻。鳳鞋兒、微褪些根。忽地倚人陪笑道，真個是、腳兒疼。
綠頭鴨·多麗
作者：辛棄疾
朝代：宋

嘆飄零。離多會少堪驚。又爭如、天人有信，不同浮世難憑。佔秋初、桂花散採，向夜久、銀漢無聲。鳳駕催雲，紅帷卷月，泠泠一水會雙星。素杼冷，臨風休織，深訴隔年誠。飛光淺，青童語款，丹鵲橋平。看人間、爭求新巧，紛紛女伴歡迎。避燈時、彩絲未整，拜月處、蛛網先成。誰念監州，蕭條官舍，燭搖秋扇坐中庭。笑此夕、金釵無據，遺恨滿蓬瀛。欹高枕，梧桐聽雨，如是天明。
聞科詔勉諸子
作者：辛棄疾
朝代：宋

秋舉無多日，天書已十行。
絕編能自苦，下筆定成章。
不見三公後，空長七尺强。
明年吏部選，梅福更仇香。
臨江仙
作者：辛棄疾
朝代：宋

一自酒情詩興懶，舞裙歌扇闌珊。好天良夜月團團。杜陵真好事，留得一錢看。歲晚人欺程不識，怎教阿堵留連。楊花榆莢雪漫天。從今花影下，只看綠苔圓。
臨江仙
作者：辛棄疾
朝代：宋

住世都無菩薩行，仙家風骨精神。壽如山嶽福如雲。金花湯沐誥，竹馬綺羅群。更願昇平添喜事，大家禱祝殷勤。明年此地慶佳辰。一杯千歲酒，重拜太夫人。
臨江仙
作者：辛棄疾
朝代：宋

偶向停雲堂上坐，曉猿夜鶴驚猜。主人何事太塵埃。低頭還說向，被召又重來。多謝北山山下老，殷勤一語佳哉。借君竹杖與芒鞋。徑須從此去，深入白雲堆。
臨江仙
作者：辛棄疾
朝代：宋

六十三年無限事，從頭悔恨難追。已知六十二年非。只應今日是，後日又尋思。少是多非惟有酒，何須過後方知。從今休似去年時。病中留客飲，醉裡和人詩。
臨江仙
作者：辛棄疾
朝代：宋

冷雁寒雲渠有恨，春風自滿餘懷。更教無日不花開。未須愁菊盡，相次有梅來。多病近來渾止酒，小槽空壓新醅。青山卻自要安排。不須連日醉，且進兩三杯。
臨江仙
作者：辛棄疾
朝代：宋

夜語南堂新瓦響，三更急雨珊珊。交情莫作細沙團。死生貧富際，試向此中看。記取他年《耆舊傳》，與君名字牽連。清風一枕晚涼天。覺來還自笑，此夢倩誰園。
臨江仙
作者：辛棄疾
朝代：宋

小靨人憐都惡瘦，曲眉天與長顰。沈思歡事惜腰身。枕添離別淚，粉落卻深勻。翠袖盈盈渾力薄，玉笙嫋嫋愁新。夕陽依舊倚窗塵。葉紅苔鬱碧，深院斷無人。
臨江仙
作者：辛棄疾
朝代：宋

憶醉三山芳樹下，幾層風韻忘懷。黃金顏色五花開。味如廬橘熟。貴似荔枝來。聞道商山餘四老，橘中自釀秋醅。試呼名品細推排。重重香腑臟，偏殢聖賢杯。
臨江仙
作者：辛棄疾
朝代：宋

手拈黃花無意緒，等閒行盡迴廊。捲簾芳桂散餘香。枯荷難睡鴨，疏雨暗池塘。憶得舊時攜手處，如今水遠山長。羅巾浥淚別殘妝。舊歡新夢裡，閒處卻思量。
臨江仙
作者：辛棄疾
朝代：宋

手種門前烏桕樹，而今千尺蒼蒼。田園只是舊耕桑。杯盤風月夜，簫鼓子孫忙。七十五年無事客，不妨兩鬢如霜。綠窗剗地調紅妝。更從今日醉，三萬六千場。
臨江仙
作者：辛棄疾
朝代：宋

春色饒君白髮了，不妨倚綠偎紅。翠鬟催喚出房櫳。垂肩金縷窄，蘸甲寶杯濃。睡起鴛鴦飛燕子，門前沙暖泥融。畫樓人把玉西東。舞低花外月，唱澈柳邊風。
臨江仙
作者：辛棄疾
朝代：宋

祗恐牡丹留不住，與春約束分明。未開微雨半開晴。要花開定準，又更與花盟。魏紫朝來將進酒，玉盤盂樣先呈。鞓紅似向舞腰橫。風流人不見，錦繡夜間行。
臨江仙
作者：辛棄疾
朝代：宋

窄樣金盃教換了，房櫳試聽珊珊。莫教秋扇雪團團。古今悲笑事，長付後人看。記取桔槔春雨後，短畦菊艾相連。拙於人處巧於天。君看流水地，難得正方園。
臨江仙
作者：辛棄疾
朝代：宋

老去惜花心已懶，愛梅猶繞江村。一枝先破玉溪春。更無花態度，全有雪精神。剩向空山餐秀色，為渠著句清新。竹根流水帶溪雲。醉中渾不記，歸路月黃昏。
臨江仙
作者：辛棄疾
朝代：宋

老去渾身無著處，天教只住山林。百年光景百年心。更歡須嘆息，無病也呻吟。試向浮瓜沈李處，清風散發披襟。莫嫌淺後更頻斟。要他詩句好，須是酒杯深。
臨江仙
作者：辛棄疾
朝代：宋

莫向空山吹玉笛，壯懷酒醒心驚。四更霜月太寒生。被翻紅錦浪，酒滿玉壺冰。小陸未須臨水笑，山林我輩鍾情。今宵依舊醉中行。試尋殘菊處，中路侯淵明。
臨江仙
作者：辛棄疾
朝代：宋

莫笑吾家蒼壁小，稜層勢欲摩空。相知惟有主人翁。有心雄泰華，無意巧玲瓏。天作高山誰得料，解嘲試倩揚雄。君看當日仲尼窮。從人賢子貢，自欲學周公。
臨江仙
作者：辛棄疾
朝代：宋

記取年年為壽客，只今明月相隨。莫教弦管便生衣。引壺觴自酌，須富貴何時。入手清風詞更好，細書白繭烏絲。海山問我幾時歸。棗瓜如可啖，直欲覓安期。
臨江仙
作者：辛棄疾
朝代：宋

逗曉鶯啼聲暱暱，掩關高樹冥冥。小渠春浪細無聲。井床聽夜雨，出蘚轆轤青。碧草旋荒金谷路，烏絲重記《蘭亭》。強扶殘醉繞雲屏。一枝風露溼，花重入疏欞。
臨江仙
作者：辛棄疾
朝代：宋

醉帽吟鞭花不住，卻招花共商量。人生何必醉為鄉。從教斟酒淺，休更和詩忙。一斗百篇風月地，饒他老子當行。從今三萬六千場。青青頭上發，還作柳絲長。
臨江仙
作者：辛棄疾
朝代：宋

金谷無煙宮樹綠，嫩寒生怕春風。博山微透暖薰籠。小樓春色裡，幽夢雨聲中。別浦鯉魚何日到，錦書封恨重重。海棠花下去年逢。也應隨分瘦，忍淚覓殘紅。
臨江仙
作者：辛棄疾
朝代：宋

鍾鼎山林都是夢，人間榮辱休驚。只消閒處過平生。酒杯秋吸露，詩句夜裁冰。記取小窗風雨夜，對床燈火多情。問誰千里伴君行。晚山眉樣翠，秋水鏡般明。
臨江仙
作者：辛棄疾
朝代：宋

風雨催春寒食近，平原一片丹青。溪邊喚渡柳邊行。花飛蝴蝶亂，桑嫩野蠶生。綠野先生閒袖手，卻尋詩酒功名。未知明日定陰晴。今宵成獨醉，卻笑眾人醒。
臨江仙
作者：辛棄疾
朝代：宋

鼓子花開春爛漫，荒園無限思量。今朝拄杖過西鄉。急呼桃葉渡，為看牡丹忙。不管昨宵風雨橫，依然紅紫成行。白頭陪奉少年場。一枝簪不住，推道帽簷長。
菩薩蠻
作者：辛棄疾
朝代：宋

人間歲月堂堂去。勸君快上青雲路。聖處一燈傳。工夫螢雪邊。麴生風味惡。辜負西窗約。沙岸片帆開。寄書無雁來。
菩薩蠻
作者：辛棄疾
朝代：宋

功名飽聽兒童說。看公兩眼明如月。萬里勒燕然。老人書一編。玉階方寸地。好趁風雲會。他日赤松遊。依然萬戶侯。
菩薩蠻
作者：辛棄疾
朝代：宋

君家玉雪花如屋。未應山下成三宿。啼鳥幾曾催。西風猶未來。山房連石徑。雲臥衣裳冷。倩得李延年。清歌送上天。
菩薩蠻
作者：辛棄疾
朝代：宋

旌旗依舊長亭路。尊前試點鶯花數。何處捧心顰。人間別樣春。功名君自許。少日聞雞舞。詩句到梅花。春風十萬家。
菩薩蠻
作者：辛棄疾
朝代：宋

江搖病眼昏如霧。送愁直到津頭路。歸念樂天詩。人生足別離。雲屏深夜語。夢到君知否。玉箸莫偷垂。斷腸天不知。
菩薩蠻
作者：辛棄疾
朝代：宋

淡黃弓樣鞋兒小。腰肢只怕風吹倒。驀地管絃催。一團紅雪飛。曲終嬌欲訴。定憶梨園譜。指日按新聲。主人朝玉京。
菩薩蠻
作者：辛棄疾
朝代：宋

無情最是江頭柳。長條折盡還依舊。木葉下平湖。雁來書有無。雁無書尚可。妙語憑誰和。風雨斷腸時。小山生桂枝。
菩薩蠻
作者：辛棄疾
朝代：宋

畫樓影蘸清溪水。歌聲響徹行雲裡。簾幕燕雙雙。綠楊低映窗。曲中特地誤。要試周郎顧。醉裡客魂消。春風大小喬。
菩薩蠻
作者：辛棄疾
朝代：宋

看燈元是菩提葉。依然會說菩提法。法似一燈明。須叟千萬燈。燈邊花更滿。誰把空花散。說與病維摩。而今天女歌。
菩薩蠻
作者：辛棄疾
朝代：宋

稼軒日向兒童說。帶湖買得新風月。頭白早歸來。種花花已開。功名渾是錯。更莫思量著。見說小樓東。好山千萬重。
菩薩蠻
作者：辛棄疾
朝代：宋

紅牙籤上群仙格。翠羅蓋底傾城色。和雨淚闌干。沈香亭北看。東風休放去。怕有流鶯訴。試問賞花人。曉妝勻未勻。